Memang Kena Teliti Jaga Wajah Tapi Jangan Sampai Berlebih-lebih Salah Satunya Elak Skrub Wajah Terlampau Kerap

Salah satu cara untuk mengekalkan kecantikan kulit wajah, perkara asas paling diutamakan adalah membersihkan muka.

Setiap wanita memang kena rajin menjaga kebersihan diri termasuk kulit wajah. Namun ada cara tertentu atau perkara perlu dielakkan ketika membersihkan wajah.

Jika salah melakukannnya bimbang sisa kotoran atau bekas mekap masih ada lagi di muka dan seterusnya boleh menyebabkan pertumbuhan jerawat.

Perkongsian wanita ini Wan Azlina di laman sosial Facebook memberitahu 10 kesalahan sering dilakukan ketika membersihkan wajah.

Jadikan amalan membersihkan wajah ini suatu aktiviti menyeronokkan. Malah anda akan dapat lihat hasilnya apabila kulit jadi lebih halus, bersih dan kurang bermasalah.

10 KESALAHAN KETIKA BERSIHKAN WAJAH

1. Salah pilih produk

Pembersih muka yang sesuai dengan anda harus mampu menanggalkan kotoran dan kesan mekap, tetapi tidak mengurangkan kelembapan semula jadi muka anda. Memilih produk yang salah akan membuatkan kulit muka menjadi merah atau iritasi pada wajah.

2. Jangan ‘terlebih’

Membersihkan muka sekali atau dua kali setiap hari adalah bagus. Terlebih melakukannya mengganggu penghasilan minyak semula jadi yang baik untuk kulit. Apabila anda tidak mengenakan solekan, berpeluh terlalu banyak mahupun terdedah kepada sinar matahari, elakkan penggunaan pembersih wajah secara keterlaluan pada waktu malam.

3. Salah suhu air

Kata orang, air panas akan membuka liang dan yang sejuk menutupnya semula. Kenyataannya, liang roma tidak mempunyai otot untuk terbuka atau tertutup. Walaupun air panas memberi keselesaan pada wajah anda, ia sebenarnya membuatkan ia menjadi kering. Air suam adalah yang terbaik untuk membersihkan muka anda.

4. Skrub wajah terlalu kerap

Anda boleh menggunakan skrub tetapi jangan kerap. Produk pengelupasan sebenarnya bertindak untuk menanggalkan sel kulit mati, tetapi tidak digalakkan untuk penggunaan secara kerap. Dua atau tiga kali seminggu sudah memadai.

5. Tidak bersihkan betul-betul

Tidak membersihkan muka dengan betul akan menyebabkan pori tersumbat. Walaupun sedang mengejar waktu, usah ambil mudah soal ini. Bahagian bawah rahang, garis rambut, dan hidung selalu dibiarkan. Tunjukkan sedikit kasih sayang padanya, bersihkan juga kawasan-kawasan ini.

6. Guna produk dengan bahan kimia

Elakkan penggunaan produk yang mempunyai bau, pewarna atau bahan kimia. Campuran bahan-bahan ini di dalam produk kecantikan yang anda gunakan boleh menyebabkan iritasi pada kulit muka terutamanya jika ia jenis sensitif. Baca label kandungan bahan dalam produk sebelum membelinya.

7. Gosok dengan tuala

Pedapkan, bukan gosok muka dengan tuala. Menggosok muka dengan tuala membuatkan anda rasa selesa, tetapi ia sebenarnya membuatkan tahap elastik kulit anda menurun. Paling mudah untuk menerangkannya, ia menggalakkan kulit menjadi kendur.

8. Tangguh guna pelembap

Bagi memaksiumumkan penyerapan pelembap wajah, lakukan ia sebaik sahaja anda selesai membersihkan muka. Begitu juga jika anda menggunakan sebarang serum atau produk perawatan wajah. Membiarkan muka kering terlebih dahulu sebelum mengoles pelembap ke wajah hanya akan menyukarkan proses penyerapan bahan aktif ke dalam kulit anda.

9. Beli produk ‘itu-ini’

Sekiranya anda mahu membeli sebarang produk kecantikan untuk kegunaan masa depan, elakkan jenama yang tidak dikenali. Belilah produk yang mempunyai kandungan bahan natural dan memberi kebaikan kepada kulit anda dalam jangka masa panjang seperti serum.

10. ‘Takut’ minyak

Ramai yang takutkan produk berasaskan minyak. Khuatir ia menutup pori. Sebenarnya produk ini antara yang terbaik. Minyak berkesan untuk menanggalkan kotoran secara berkesan. Carilah produk berasaskan minyak yang ada campuran tumbuh-tumbuhan seperti aprikot, bunga matahari, dan biji anggur. Ratakan minyak pada wajah dan lap bersih dengan kain yang direndam dalam air suam. Kemudian bolehlah dibersihkan dengan air.

Kesimpulannya di sini ialah apa jua perawatan kecantikan biarlah dilakukan secara bersederhana. Apa-apa jua perkara pun jika dilakukan secara berlebihan pastinya akan mendatangkan kemudharatan.

Sumber kredit: Wan Azlina


Rahsia Wany Hasrita Capai Kulit Berseri, Konsisten Pakai Satu Produk Ni!

Merintis penjagaan kulit seperti sarang burung, NUTOX telah melancarkan Rangkaian Pemulihan Youth Restoring.

Apabila usia semakin meningkat, penghalang kulit kita semakin lemah dan kurang berkesan untuk mengekalkan kelembapan dan kolagen, yang membawa kepada perkembangan garis-garis halus dan kedutan. NUTOX dicipta dengan tujuan untuk menguatkan sistem penghalang kulit dan membantunya mengekalkan kulit yang kelihatan sihat, anjal dan licin.

Dilancarkan di Atrium Vanity, Sunway Velocity Mall. Pusat beli-belah itu telah dimeriahkan dengan beberapa aktiviti menarik, termasuk penampilan tetamu oleh selebriti tempatan Wany Hasrita dan selebriti Korea Jang Han-Byul.

“NUTOX ialah jenama penjagaan kulit Malaysia yang komited untuk membantu orang ramai mendapatkan kulit yang lebih berseri dan kelihatan muda. Sejak 2006, kami telah merintis penggunaan sarang burung dalam usaha memperkasakan wanita menerusi produk penjagaan kulit anti-penuaan yang efektif. Kami amat teruja untuk memperkenalkan rangkaian baharu NUTOX Youth Restoring yang dipertingkat ini,” jelas Pengarah Eksekutif TohtonKu, Jasper Lim.

“Rangkaian ini menggunakan bahan-bahan yang unggul, seperti Sarang Burung Premium dan Snow Mushroom (Tremella Mushroom) dipertingkatkan keberkesanannya dengan sistem penghantaran yang berkuasa – Teknologi Micro Targeting, yang mengekalkan lembapan dan sentiasa membekalkan kolagen ke dalam kulit. Ini memberikan kulit yang lebih anjal, gebu dan licin,” jelas Jasper Lim.

Disamping itu, dia  mengumumkan bahawa Advanced Serum Concentrate kini mempunyai lima kali ganda bahan aktif anti-penuaan, dan telah terbukti secara klinikal dapat mengurangkan kedutan sebanyak 48% dalam masa hanya 7 hari.

Rangkaian NUTOX Youth Restoring diformulasikan secara unik untuk kulit orang Asia. Ia mengandungi Actigenic+™, sistem penjanaan semula sendiri dan teknologi terkini yang menjana semula sel-sel kulit, menghasilkan dan mengekalkan kolagen, elastin dan asid hyaluronik dengan berkesan untuk meningkatkan keanjalan kulit. Selain itu, produk tersebut kini menggunakan Premium Birdnest – nutrien yang diekstrak dari sarang burung yang membantu meningkatkan keadaan kulit dan melindunginya daripada tanda-tanda penuaan yang ketara.

Tremella Mushroom pula mengandungi 400 kali kuasa penghidratan dan lima kali ganda kapasiti penghidratan Asid Hyaluronik. Di samping itu, sistem penghantaran yang berkuasa –  Teknologi Micro Targeting mengekalkan lembapan kulit dan membekalkan kolagen secara berterusan sepanjang hari untuk keberkesanan yang lebih baik.

“Saya telah menggunakan NUTOX Youth Restoring Advanced Serum Concentrate baharu selama beberapa minggu, dan sangat kagum dengan hasilnya. Kulit saya berasa lebih terhidrat, dan garis-garis halus menjadi kurang ketara. Ia ringan dan selesa untuk digunakan, dan saya sukakan cara ia membantu saya mencapai kulit wajah yang muda dan berseri,” kongsi penyanyi, Wany Hasrita pada majlis pelancaran.

Artis Korea, Jang Han-Byul turut memuji produk tersebut, “Sebagai penyanyi, saya sentiasa menjadi tumpuan ramai, jadi saya perlu berpenampilan terbaik. Itulah sebabnya saya amat teruja untuk berkongsi pengalaman saya dengan NUTOX Youth Restoring Advanced Serum Concentrate, yang telah menjadikan kulit saya lebih licin dan kelihatan lebih muda.”

Pelancaran berlangsung semasa acara pertandingan NUTOX Brand Experience pada 23-28 Mei 2023, yang menampilkan beberapa acara menarik seperti rasa, permainan, konsultasi dan hadiah. Acara ini juga bekerjasama dengan rakan kongsi jenama untuk menyokong keusahawanan tempatan. Rangkaian NUTOX Youth Restoring boleh didapati di kedai fizikal Watson serta kedai dalam talian Shopee dan Lazada.


Berjauhan Dari Ibu Dan Bapa, Kirimkan Doa Agar Mereka Dipelihara Oleh-Nya!

Ibubapa adalah insan yang paling bermakna dalam kehidupan kita. Mereka membesarkan kita tanpa sedikit pun rasa kurang kasih sayang dari mereka. Bagai menatang minyak yang penuh. Begitulah gambaran kasih sayang ibubapa kepada anak-anak mereka.

Firman Allah SWT:

“Dan Tuhanmu telah perintahkan, supaya engkau tidak menyembah melainkan kepada-Nya semata-mata dan hendaklah engkau berbuat baik kepada ibu bapa.

Hari ini, ramai yang berjauhan dari ibubapa mereka disebabkan perlaksanaan ‘total lockdown’ di seluruh negara. Tambahan pula, tempoh PKP 3.0 dilanjutkan, menjadikan kita lebih sukar untuk berjumpa dengan ibubapa yang tersayang. Usah risau! Walaupun kita berjauhan dari mereka, kirimkan doa kepada mereka agar mereka sentiasa dipelihara oleh ALLAH S.W.T. Itu juga boleh dijadikan tanda sayang kita kepada mereka.

Pilihan doa yang boleh dibacakan untuk mereka:

Allah S.W.T juga memerintahkan setiap anak agar mendoakan kedua ibu bapanya. Contoh doa yang disebut dalam al-Quran ialah;

“Wahai Tuhanku, kasihanilah mereka berdua (ibu dan ayah), sebagaimana mereka berdua telah mendidik aku pada waktu kecil.

Surah Al Isra 17:24

atau

Ya Tuhanku! Ampunilah aku, ibu bapaku.

Surah Nuh 71:28

atau

Ya Tuhan kami, beri ampunlah aku dan kedua ibu bapaku.

Surah Ibrahim 14:41

Senang kan? Ringkas dan mudah dihafal. Jadi bolehlah kita doakan untuk mereka setiap hari. Banyak sebenarnya ganjaran yang kita perolehi sekiranya kita mendoakan untuk mereka antaranya ialah mendapat keberkatan dari Allah S.W.T. Jadi, walaupun sepanjang tempoh total lockdown ini kita tidak berkesempatan untuk berjumpa dan memeluk erat mereka, namun bacaan doa ini juga boleh mengeratkan rasa sayang diantara kita dan ibubapa. Selamat beramal!


Sarancak Pernah Ditolak Dan Tidak Diterima Kerja Kerana Saiz Badannya!

Industri hiburan dilihat sebagai sebuah dunia yang penuh warna-warni, glamor dan bergemerlapan. Namun, ianya tidak seindah yang disangkakan. Masih ada bintik hitam yang menyulami dunia hiburan ini dan ada kalanya membawa seseorang artis itu ke lembah yang negatif.

Berbicara soal industri hiburan, pastinya ia tidak lari dari definisi kecantikan dan kesempurnaan dalam setiap aspek. Termasuklah, bentuk wajah, warna kulit, ketinggian serta saiz badan. Menyentuh perihal saiz badan, ia merupakan sebuah topik sensitif dan mungkin menyentuh perasaan mana-mana pihak. Hakikatnya, realiti hari ini, walaupun dunia semakin maju berkembang, isu saiz badan masih lagi berlegar dalam perbualan netizen di alam maya.

Untuk mengupas lebih lanjut mengenai isu ini, dalam segmen Apa Kata Hijabista, kami menemu bual secara eksklusif pengacara, penyampai radio serta pelakon yang semakin digemari ramai, Sarancak atau nama sebenar Sara Zulkifli berkaitan isu saiz badan.

PERSPEKTIF SARANCAK

Biarpun memiliki saiz badan yang besar, Sarancak tidak melihatnya sebagai sebuah batu penghalang bagi dirinya untuk terus berkarya dan memberikan yang terbaik dalam apa jua yang dilakukan.

Tambahnya lagi, isu sebegini pastinya akan wujud dan setiap mata yang melihat, pasti akan mengeluarkan bibit bicara mengenai tubuh badannya itu. Apa yang penting, dia yakin dan sayangi dirinya sendiri.

“Tiada sesiapa pun yang dilahirkan sempurna. Kesempurnaan itu dapat dikecapi dari diri kita sendiri. Oleh tu, sayangi diri anda terlebih dahulu.

Tampil yakin setiap masa antara salah satu cara terbaik untuk kita tampil sempurna. Usah hiraukan apa yang orang lain katakan, kerana apabila kita mengutamakan diri kita terlebih dahulu, pasti kita tidak akan rungsing memikirkan tentang pandangan orang lain,” ujarnya.

PENGALAMAN

Menyentuh soal pengalaman yang pernah dialaminya sepanjang menapak dalam industri hiburan ini, Sarancak berkongsi tentang satu pengalaman mengenai dirinya ditolak dan tidak diterima di sebuah stesen televisyen pada ketika dahulu.

“Sudah pasti saya perna mengalami pengalaman mengenai saiz badan saya. Ada satu ketikanya, saya tidak diterima oleh sebuah stesen televisyen kerana saiz badan saya yang besar. Pada mulanya, saya mempersoalkan tentang hal itu.

Namun, dengan semangat dan rasa keyakinan pada diri sendiri, saya percaya bahawa rezeki itu ada di mana-mana sahaja. Saya juga meletakkan kepercayaan bahawa bakat yang saya miliki lebih besar dari tubuh badan saya,” tegasnya mengulas lanjut.

PERUBAHAN DIRI

Sebagai manusia, perubahan itu pasti menjadi sebuah tuntutan dalam kehidupan kita untuk menjadi versi yang lebih baik dari semalam. Bagi Sarancak, biarpun dia kelihatan selesa dengan saiz badannya, namun jauh di sudut hatinya, dia mula menanam semangat untuk menurunkan berat badan.

“Saya seorang yang tidak sukakan makanan mahupun minuman yang manis terutamanya minuman bergas. Saya lebih suka minum air kosong kerana kita semua tahu tentang kebaikannya.

Jujurnya, saya memang mengimpikan untuk memiliki berat badan yang ideal dan seimbang mengikut kiraan BMI. Namun, ia adalah sebuah proses. Saya percaya dengan adanya usaha dari diri sendiri, pasti saya akan memiliki berat badan yang diimpikan.”

Tambah Sarancak, berat badannya juga semakin meningkat selepas melahirkan cahaya matanya. Oleh disebabkan itu, dia sedang dalam rangka pelan untuk menurunkan berat badannya itu.

NASIHAT

Sebelum mengakhiri sesi temu bual ini, Sarancak sempat berkongsi nasihat kepada mereka terutamanya yang tidak yakin dengan diri sendiri dek kerana saiz badan mereka.

“Walau apa sekalipun saiz badan anda, sama ada besar ataupun kecil, rendah atau tinggi, pasti akan ada mulut yang bercakap, memberi komen mahupun kecaman. Usah puaskan hati orang lain, tetapi puaskan hati sendiri dahulu. Sayangi dan utamakan diri anda, itu lebih baik,” kongsi Sarancak.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


“Beza Hijabi Malaysia Dengan DENMARK, Mereka Lebih Bersikap Sederhana & Tak Suka Warna Terang” – Fatima Gharawi

Jika di Malaysia kini gempar isu hijabi bertudung di kelab malam, tetapi bagaimana pula cerita hijab di negara lain? Fatima Gharawi; gadis berasal dari Iraq dan kemudiannya, berhijrah mutlak ke Denmark ketika usianya dua tahun ini nyata begitu teruja apabila berkongsi perihal hijab di negara rantaunya. Apa agaknya yang menarik tentang cara berbusana dan berhijab hijabi di Denmark. Ayuh, Hijabista kongsikan cerita menarik hijabi dari Denmark ini!

Fatima: Gaya wanita berhijab di Denmark adalah jauh terkesan sederhana dan tidak terlalu mengikut arus perkembangan fesyen. Jika dilihat, seleksi pilihan rona yang kebiasaannya dimainkan adalah juga agak terhad. Kebanyakannya jarang-jarang sekali memilih rona terang; hanya cukup menggayakan warna dari kelompok kusam.

Fatima: Sifat malu yang tinggi dan kesederhanaan yang dimiliki oleh seseorang wanita berhijab itu menjadikan dirinya cantik dan sempurna secara dalaman dan luaran. Namun dewasa ini, dua kualiti yang saya sebutkan tadi sering kali dilihat sebagai kelemahan, namun saya pasti wanita kini bijak; sifat pemalu dan sederhana yang dimiliki dengan penambahbaikan tokokan sifat berdikari, percaya diri dan juga berfikiran terbuka, nescaya individu tersebut akan dapat menggapai maksud sebenar cantik total.

Fatima: Secara peribadinya, saya begitu meminati fabrik satin dan sutera. Ini adalah kerana ia akan menjadikan gaya saya terlihat lebih elegan dan ‘chic’. Hijab jenis sutera dan satin ini materialnya lembut, mudah dibentuk dan jika dililit atau dilipat, ia akan terbentuk cantik. Pasti menzahirkan imejan mewah buat si pemakai.

Bagi yang mempunyai muka bulat, elak daripada memakai tudung yang bercorak penuh kerana akan menampakkan wajah yang tidak terurus dan penuh. Sebaiknya pakailah tudung bercorak kecil.


Padanan Warna Paling Serasi Untuk Hijabi Agar Tak Silap Pilih #OOTD & Tampil Lebih Anggun Di Hari Lebaran

Jika tidak tahu fesyen apa untuk digayakan pada hari raya nanti, apa kata anda mix and match baju yang ada kerana dengan sedikit sentuhan mampu menampilkan gaya lebih menawan.

Paling tidak pun sesuaikan baju dengan warna hijab supaya tidak kelihatan sama dengan yang digayakan sebelum ini.

Meskipun dalam tempoh Perintah Kawalan Pergerakan (PKP) hari raya tetap perlu diraikan sebagai tanda kemenangan selepas sebulan berpuasa.

Idea padanan ini adalah untuk membantu anda semua tampil lebih anggun dan elegan.

Pemilihan pakaian dan kombinasi warna yang sesuai sangat penting supaya kita tampil lebih menarik.

Padanan warna yang tepat akan mewujudkan keserasian warna tudung dan baju.

#1. Soft Brown

#2. Pearl Mint Green

#3. Deep Silver Grey

#4. Soft Pink

#5. Dark Knight Blue

#6. Dusty Pink

#7. Emerald Green

#8. Royal Purple


Perlu Pakai ‘Sun Screen’ Walaupun bekerja Di rumah. Menurut Pakar, Anda Mungkin Terdedah Dengan Kanser Kulit

Anda fikir boleh mengelak dari memakai sebarang krim SPF semasa bekerja dari rumah kerana krisis korona virus? Tidak. Sudah tentu tidak. Di sini, pakar kecantikan menjelaskan mengapa pelindung matahari masih diperlukan sepenuhnya semasa dikuarantin di dalam rumah.

Berbicara mengenai perlindungan matahari, salah satu kesalahpahaman yang paling umum ialah anda tidak perlu memakainya di dalam rumah. Malangnya, itu tidak benar. Dan memandangkan kita semua akan terjebak dalam jangka masa yang panjang untuk mengelakkan penyebaran COVID-19 yang berterusan, sudah tiba masanya untuk kita menetapkan rekod tidak terus bertambah untuk kebaikan semua.

“Ini satu kesilapan yang biasa bahawa anda tidak perlu memakai pelindung matahari ketika berada di dalam rumah,” kata Joyce Park, pakar dermatologi yang berpangkalan di California.

“Tingkap kaca standard menyekat UVB tetapi tidak sinar UVA, yang dapat menembusi lebih jauh ke dalam kulit daripada sinar UVB, [dan] merupakan faktor penyumbang utama kepada penuaan – yang mana perubahannya dilihat sebagai bintik gelap, kedutan, dan tekstur berwarna kulit. ”

Sinaran UVA boleh menyumbang kepada kanser kulit, yang merupakan sebab utama pakar kecantikan mengesyorkan slathering pada SPF semasa di dalam kandungan krim, dan terutama jika anda duduk di tepi tingkap atau di dalam bilik dengan pancaran cahaya matahari.

Joshua Zeichner, ahli dermatologi yang diperakui oleh lembaga dan pengarah penyelidikan kosmetik dan klinikal dalam dermatologi di New York City, menegaskan “Cahaya UVA meresap ke kanan melalui kaca tingkap. Jadi, pelindung matahari pasti bermanfaat walaupun anda berada di dalamnya,” katanya. “Jika anda duduk di dekat tingkap di tempat kerja, atau di sebelah tingkap di gym, anda sebenarnya mendedahkan diri anda kepada cahaya UVA, yang bertanggungjawab untuk penuaan awal dan kanser kulit.”

Zeichner mengesyorkan memakai SPF klasik, atau pelembap yang mengandungi pelindung matahari, dengan sekurang-kurangnya spektrum luas SPF 30. Beberapa pilihan editor Hijabista untuk anda mengekalkan kulit sihat dan cantik ketika bekerja di rumah.

Sunblock untuk kulit kusam, menghindari kulit dari kesan penuaan

Seperti yang anda sedia maklum, pendedahan berterusan di bawah sinaran UV mungkin menjadi penyebab utama pada tanda awal penuaan atau kekusaman. Oleh itu, sunblock dari Hada Labo yang bertekstur krim ini memberi 5 sistem pertahanan UV untuk perlindungan sepenuhnya buat kulit anda.

Sunblock ini juga mempunyai bahan anti penuaan untuk keperluan kulit agar tampil kekal muda serta bebas dari kedutan dan garis halus. Pastikan anda memakainya secara konsisten untuk memastikan penghidratan dan menenangkan kulit kering akibat pendedahan matahari.

Sunblock dengan hasil kemasan matte, kulit kekal bebas minyak

Bersifat ultra-ringan dan muda meresap apabila bersentuhan pada kulit, L’Oréal Paris UV Perfect Matte & Fresh adalah intipati cecair yang tidak melekit serta bebas minyak. Sunblock ini menawarkan perlindungan sehingga 12 jam bagi melindungi kulit sepenuhnya daripada penuaan, kegelapan dan radikal bebas.

Diperkaya dengan penapis Mexoryl, losyen pelindung ini melindungi kulit wajah agar tampil bebas minyak atau kilat serta tidak menyebabkan kulit mengering. Meninggalkan kulit menjadi lebih lembut, licin dan berseri dari sebarang polusi merbahaya. productnation

Sunblock khas dari Korea tanpa sebum terbaik

Sunblock dari Innisfree yang mengandungi ekstrak Sunflower Oil dan Jeju Green Tea yang berfungsi dengan baik bagi mengawal penghidratan selama 5-6 jam. Krim dari Korea tanpa sebum ini juga mempunyai penapis mineral 100% untuk menguruskan dan menghalang kulit anda daripada berminyak serta peluh untuk memastikan kulit sentiasa tampil berseri.

Sesuai untuk kulit wanita Asia, pelindung matahari Korea ini menggunakan pelbagai ramuan yang lengkap melindungi kulit anda sepenuhnya daripada sinaran UVB dan UVA yang terik.

Sunscreen yang mengandungi perlindungan SPF50

Tanpa anda sedari, aktiviti harian selalunya mendedahkan kulit kita kepada sinaran matahari secara aktif, mengakibatkan kulit menjadi kusam. Ramai orang tidak menyedari kepentingan menggunakan sunblock ketika keluar walaupun, mereka ketahui bahawa sinaran UV dapat merosakkan kulit.

Buat anda yang mempunyai masalah pertumbuhan jeragat, cari produk yang mengandungi SPF tinggi seperti sunblock dari Supergoop ini demi melindungi kulit dari kerosakan sinaran matahari.

Sunblock spray dari drugstore – diuji secara dermatologi

Sunblock daripada Watsons ini mempunyai teknik semburan yang membuatkan ianya amat senang untuk diaplikasi juga sesuai untuk touch-up makeup ketika berada diluar. Dirumus khas untuk kulit sensitif, sunblock ini bersifat lembut dan tidak meriritasikan kulit serta sesuai untuk kulit bermasalah seperti ekzema, proriasis dan rosacea.

Sunblock dengan zinc oxide untuk jerawat, ditambah minyak Tea Tree

Jika anda mengalami masalah jerawat dan cerewet untuk memilih sunblock yang sesuai dengan kulit rawan jerawat anda, cubalah jenama Naruko ini. Sunblock ini mengandungi minyak Tea Tree, asid Salicylic dan zinc oxide yang membantu mengecutkan jerawat. Dengan kemasan matte, sunblock ini juga amat sesuai untuk digunakan hari-hari tanpa berpeluh dan melekit.

Sunblock oil-free yang bertekstur gel dan sesuai untuk kulit berminyak

Inginkan sunblock yang sesuai untuk kulit muka berminyak? Produk sunblock ini sesuai untuk kulit anda kerana teksturnya yang sangat ringan dan tidak melekit. Tambahan pula, anda boleh menggunakan produk ini pada badan atau muka. Kulit akan dilindungi dari sinaran UV dalam jangka masa yang lama, jika anda kerapkali memakainya.

Sunblock bebas minyak ini dapat menghalang kulit anda daripada penghasilan minyak atau sebum berlebihan semasa berpeluh. Kulit anda akan kelihatan segar dan berseri.

Beberapa peraturan yang wajib anda perlu titiberatkan untuk memakai sunscreen ketika di rumah bergantung pada posisi mana yang anda duduk di rumah.

Semua produk yang dipaparkan dari Hijabista dipilih secara berasingan


Cara Memilih Kanta Lengkap Dan Cadangan Jenama Terbaik Untuk Newbies

Bagi yang memiliki permasalahan rabun, pasti sudah penat menggunakan kacamata. Walaupun lebih praktikal memakai kacamata terkadang membuat sebahagian daripada anda ternganggu , apalagi jika harus menghadiri acara penting dan ingin tampil cantik. Jadi, kalau sudah begitu, cuba ganti kacamata anda dengan kanta mata lengkap.

Selain membantu penglihatan menjadi lebih baik, kanta mata lengkap juga membuat mata menjadi lebih indah. Berikut cara memilih kanta lengkap yang terbaik untuk newbies dan cadangan kanta mata lengkap yang terbaik, selamat dan selesa untuk anda.

Kanta lengkap dipakai di mata , tentu sekali perkara pertama adalah sesuaikan dengan keadaan mata.

Selain itu, kanta lengkap memiliki kadar air yang berbeza-beza. Kadar air ini berfungsi untuk menjaga kelembapan mata. Normalnya, kanta lengkap memiliki kadar air sebanyak 48%. Di bawah peratus ini, akan membuat mata lebih cepat kering.

Ukuran diamater kanta lengkap pun bervariasi, tetapi kanta lengkap dengan diamater sekitar 14 mm akan sangat selesa digunakan kerana sesuai dengan ukuran bola mata manusia.

Pertanyaan ini seringkali membuat pemula buntu untuk memilih kanta lengkap yang tepat. Walhal, pemilihan warna kanta lengkap bersifat subjektif.

Kalau anda hanya ingin menggunakan kanta lengkap sebagai pengganti kacamata, kanta lengkap lut sinar adalah pilihan terbaik. Tetapi, kanta lengkap berwarna atau bercorak akan terlihat sesuai ketika dipakai untuk sessi fotografi atau menghadiri majlis-majlis tertentu.

Kulit putih umumnya lebih bebas memilih warna apa pun, sedangkan kulit kuning langsat dan sawo matang akan terlihat natural dengan warna gelap dan coklat.

Selain semak kadar air serta diameternya, anda juga harus menjaga kanta lengkap dengan berhati-hati agar tidak mudah koyak. Perhatikan juga berapa lama tamat tempoh kanta lengkap sebelum membeli.

Walaupun boleh dipakai hingga setahun, kanta lengkap yang jarang dibersihkan dan tidak terawat pun akan lebih cepat kotor sehingga akhirnya tidak boleh dipakai lagi. Faktor lain seperti harga penting.

Jangan sampai asal boleh memilih kanta lengkap hanya kerana harganya murah dan sebaliknya, kanta lengkap mahal pun belum tentu memiliki kualiti yang baik dan sesuai dengan keadaan mata anda.

BACA JUGA ARTIKEL INI:

Selamat dengan variasi warna yang sesuai untuk mata sepet

Pilihan warna dari Freshlook Colorblends cukup bervariasi sehingga boleh dijadikan sebagai koleksi. Dengan kadar air yang cukup tinggi, dijamin mata anda tidak akan cepat kering. Bahkan, kanta lengkap ini juga tersedia untuk mata minus hingga -8. Namun, tempoh pemakaian kanta lengkap ini hanya sah selama sebulan.

Kanta lengkap lut sinar dengan diameter kecil untuk mata kecil

Kalau kamu lebih menyukai softlens lut sinar, Acuvue 2 Johnson & Johnson adalah produk yang tepat untuk digunakan seharian. Selain mengandung kadar air cukup tinggi, kanta lengkap ini juga memiliki UV Protection untuk menjaga kelembapan mata sekaligus melindungi dari radiasi sinar matahari. Anda akan mendapatkan 3 pasang lensa kontak dalam 1 kemasan. Tetapi, penggunaan tiap lensa relatif singkat, iaitu per-dua minggu.

Softlens selesa dengan natural look

Mahu pakai kanta lengkap bermotif tetapi masih ingin terlihat natural? FreshKon Mosaic ini, khususnya warna Charming Brown dan Urban Grey seperti yang juga dipakai oleh Cheryl Raissa sesuai dengan anda yang inginkan sentuhan glamour dan efek mata bundar. Tidak hanya terlihat cantik, kanta lengkap ini juga selamat digunakan kerana terbuat dari bahan Hydrophilic.

Terbaik untuk mata silinder atau astigmatisme dengan 8.5 base curve

Siapa kata mata berbentuk silinder hanya boleh menggunakan kacamata? Tidak, kamu masih boleh tampil bergaya dengan menggunakan softlens dari Bausch & Lomb. Kandungan Alphafilcon A dan Lo-Turque dalam produk ini akan memberikan kestabilan dan ketajaman penglihatan untuk mata silinder. Ukuran diameternya dan base curve pun hampir mirip dengan ukuran bola mata manusia. Memiliki kadar air yang tinggi dan tidak membuat mata iritasi.

Murah dan sesuai untuk newbies dan guna semasa wedding

Kanta lengkap dari jenama Bausch & Lomb ini adalah kanta lekap dengan pigmen warna yang tertanam di dalam kanta untuk mengelakkan cahaya berwarna yang terbias bersentuhan dengan mata. Kanta lengkap ini datang dengan corak permata yang unik memberikan mata tampak lebih dalam dan berkilau. Bahan kanta telah diuji dan terbukti mengurangkan penghidratan kanta untuk keselesaan pada anak mata dengan baik. Reka bentuk kanta lekap ini adalah nipis dan tirus memberikan keselesaan kepada si pemakai.

Sesuai buat anda mata sepet – fungsi untuk membesarkan mata

Contact lens ini sesuai bagi mereka yang bermata sepet kerana ia mampu memberikan efek agar mata tampak lebih besar. Dijual dengan 10 warna pilihan yang hebat dari siri BB ini, akan membuat mata anda tampil lebih besar dan ekspresif. Kanta lengkap ini mampu bertahan untuk jangka masa sebulan. Tidak perlu lagi bimbang untuk mencari kanta lengkap yang lain. Blincon BB dapat memenuhi kehendak anda dengan sempurna.

Sesuai untuk mata juling – multifungsi buat anda yang mempunyai masalah rabun jauh atau dekat

Kanta lengkap ini memberikan fokus kepada keseimbangan serta keselesaan dan kesihatan Kornea. Lensa elit dari CooperVision ini menggabungkan keseimbangan oksigen, kelembapan tinggi, modulus rendah dan kandungan air yang tinggi untuk menghasilkan lensa yang memberikan keselesaan optimum semasa anda memakainya, jaminan kelembapan sepanjang masa. Kandungan air 56% yang tinggi dalam lensa ini dengan gabungan teknologi AquaGen, sesuai untuk mereka yang rabun jauh, dekat dan juling kerana ia mempunyai kuasa kanta di pelbagai tahap dan ciri-ciri kanta lekap yang paling baik.

Sesuai untuk anda yang mempunyai masalah power tinggi dan mata selalu kering

AIR OPTIX ditambah dengan kanta sentuh HydraGlyde yang menggabungkan dua teknologi canggih direka untuk memberikan kelembapan pada permukaan kanta lekap agar tahan lama serta memberikan perlindungan pada mata. Ia mengandungi Smart Shield Technology untuk membantu melindungi kanta lekap dan mata daripada radikal bebas atau pencemaran udara. Hydraglyde dapat mengekalkan kelembapan permukaan pada kanta sepanjang hari. Kanta lekap ini mempunyai kuasa untuk rabun pelbagai tahap, termasuk yang mempunyai power tinggi.

Kanta lengkap dari Korea – untuk penampilan lebih natural

Kanta lekap yang diimport khas dari Korea, tidak mengeringkan mata kerana mempunyai kandungan air yang agak baik sebanyak 38%. Kanta lekap ini boleh digunapakai selama 1 tahun jika kena dengan cara penjagaan dan penyimpanannya agar lens itu tidak tercemar dari bahan yang akan mengakibatkan iritasi pada anak mata. Jika anda penonton setia drama Korea atau peminat selebriti dari negara itu, perhatikan anak matanya. Kebanyakan daripada mereka gemar menggunakan warna yang natural agar tidak tampil terlalu ketara.


Ini #10 OOTD Hanis Zalikha Paling ‘AWESOME’ Sejak Ada ‘Handbag’ MAHAL & Eksklusif Di Sisi

Sejak berkahwin dan mendapat anak, pelakon, pengacara dan blogger yang cantik jelita, Hanis Zalikha memang banyak menghabiskan masanya dalam menguruskan rumahtangga. Masanya banyak diisi dengan menjaga si kecil Yusuf Iskandar yang memang semakin membesar dan aktif.

Malah ibu muda ini juga dipuji caranya membesarkan Yusuf terutama pemberian makanan. Yusuf yang sudah mula makan ‘solid food’ ini dibekalkan makanan yang berkhasiat dan pastinya dimasak sendiri oleh Hanis Zalikha.

Walaupun Hanis Zalikha tidak berlakon atau aktif di bidang seni, tetapi penampilan Hanis tetap mantap dan begitu perfect. Malah apa sahaja yang digayakan di laman sosial akan menjadi ikutan followernya yang sudah berjumlah 3.2 juta.

Admin nak belanja #10 OOTD Hanis Zalikha yang terbaik  sejak menjadi ibu kepada seorang cahaya mata.  Sejak mempunyai Yusuf, kebanyakan gambar yang dimuat turun di laman sosial adalah bersama anak kesayangannya itu.  Jom kita lihat gaya anak-beranak ini yang memang ‘awesome’ dan ada kalanya gambar dimuat turun mencuit hati.


Jangan Buang Kulit Tembikai! Rupa-Rupanya Boleh Guna Untuk Rawat Rambut Gugur

Masalah keguguran rambut sememangnya sering menjadi kerisauan buat para hijabi. Hati menjadi gusar apabila melihat rambut yang tebal kian menipis. Lebih-lebih lagi apabila melihat rambut jatuh berguguran ketika mandi ataupun ketika menyikatnya.

Sememangnya apabila berhijab kita perlu lebih menitik beratkan soal cara penjagaan rambut. Bagi merawat masalah ini, ada beberapa petua tradisional untuk dicuba bagi melebatkan rambut. Kosnya juga sangat murah!

Ayuh, Mari kita lihat 4 petua yang mujarab untuk menyuburkan rambut.

Banyak juga cara yang kita boleh cuba untuk merawat masalah ini. Yang penting kita haruslah konsisten mengamalkannya dan tidak berhenti separuh jalan. Peliharalah mahkota kita dengan sebaiknya. Selamat mencuba !

Kredit: Facebook Treatment Rambut Lebat Tanpa Uban

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Peneraju Inovasi Dan Teknologi Tudung Sukan, Ramai Atlet Tempatan Menyarung Sport Hijab Ini

Menyedari berapa pentingnya tudung khas untu hijabi yang mahu kekal aktif, TudungPeople adalah antara jenama hijab tempatan yang mengambil inisiatif mengeluarkan hijab khas untuk memudahkan hijabi menjalani aktiviti sukan mahupun riadah.

Malahan dengan edisi pengenalan rangkaian koleksi hijab sukan ini, mendapat sambutan ramai. Menariknya ia dari kalangan atlet tempatan. TudungPeople berbangga mengumumkan jenama ini menjadi rakan hijab rasmi Majlis Sukan Negara (MSN) untuk tahun 2022-2024. Sebagai peneraju inovasi dan teknologi tudung, TudungPeople telah mengeluarkan rangkaian tudung aktif baharu, Najwa PRO, yang direka khusus dengan mengutamakan prestasi unggul untuk mengukuhkan perkongsian.

TudungPeople bekerja rapat dengan atlet sebenar semasa proses penyelidikan dan pembangunan dan seterusnya, tudung sukan Najwa PRO performance telah dipakai oleh atlet tempatan semasa latihan, mereka yang merangkumi pasukan bola jaring, silat, skuasy, dan bola baling, serta sepanjang penyertaan mereka dalam acara terkenal termasuk Sukan Asia Tenggara Hanoi 2021 dan Sukan Komanwel Birmingham 2022. Di mana atlet unggul Aifa Azman, menggondol pingat gangsa dalam skuasy beregu wanita.

Reka bentuk hibrid yang menggabungkan penutup kepala dan leher yang rapat pada Najwa Hijab dan bahagian hadapan boleh laras daripada Najwa Lite, telah direka untuk membolehkan para atlet melakukan pelbagai gerakan sambil tidak mengganggu dan selesa supaya para atlet boleh terus beraksi di tahap tertinggi mereka dengan yakin dan mudah. Antara ciri-ciri menjadi jenama hijab ini pilihan utama para atlet.

“Sebagai jenama tudung pertama yang bekerjasama dengan majlis sukan negara kami, TudungPeople bercita-cita untuk memacu perubahan dalam pemikiran stereotaip kecergasan wanita terutamanya di kalangan mereka yang memakai hijab,” kata Fazrena Aziz pada majlis tandatangani perjanjian bersama MSN.

“TudungPeople bermatlamat untuk memperkasakan wanita dengan menghilangkan rasa takut dan gentar mengenai kecergasan berhijab sambil menggalakkan gaya hidup sihat,” ujarnya lagi.

Bekerjasama dengan MSN ialah platform yang sempurna untuk TudungPeople meraikan dan memperkasakan atlet tempatan, membina komuniti peminat yang berfikiran sama, serta mengukuhkan kasih sayang dan kesedaran untuk TudungPeople sebagai jenama yang memahami keperluan dan kehendak wanita melalui pendekatan inovatif dengan tinggi- bahan dri-fit berteknologi dipasangkan dengan potongan sederhana, memberikan atlet Muslim penyelesaian hijab yang dipacu prestasi dan fesyen. TudungPeople’s Najwa PRO akan dilancarkan kepada umum pada Januari 2023, dalam talian dan di kedai.

Untuk aktiviti lasak – Najwa Sports Hijab/Lite

Jika anda seorang atlet atau seseorang yang menggemari aktiviti yang lebih lasak, anda memerlukan sesuatu yang sesuai dan tidak bergerak. Sudah tentu, ia juga perlu bernafas dan ringan! Najwa sports Hijab sangat sesuai jika anda sukakan sesuatu yang lebih sesuai, atau jika anda perlu menyelitkan tudung anda ke bahagian atas anda, Najwa lLite ia sesuai untuk anda! Bahagian hadapan boleh laras supaya anda boleh mengikatnya ke belakang, menyematkannya atau menyelitkannya.

Jangan risau jika anda suka aktiviti mendaki, Najwa sports Hijab mempunyai ciri-iri anti-bakteria, antimikrob dan anti-bau, fabrik hipoalergenik untuk keselesaan optimum. Kemasan reflektif di hadapan dan belakang untuk aktiviti cahaya malap. Sukakan hiburan? Najwa sports Hijab mempunyai celah di telinga untuk fon telinga atau cermin mata hitam. Tudung tidak kelepek di hadapan, awning mini untuk membolehkan peredaran udara di sekeliling dahi anda.

Terbaik untuk: berlari, berbasikal, olahraga

Diinspirasikan daripada tudung empat segi (bawal) tradisional, kami mencipta Najwa Lite untuk memenuhi keperluan mereka yang gemar memakai bawal atau tudung empat segi tradisional untuk senaman atau aktiviti pilihan anda. Tudung separa segera, didatangkan dengan bahagian yang telah dijahit di bawah leher, manakala hujungnya dilonggarkan supaya anda boleh menggayakannya mengikut pilihan anda. Mankala pilihan fabrik anti-bakteria dengan gentian Chitosan antimikrob, anti-bau, hipoalergenik untuk keselesaan optimum.

Terbaik untuk: Seni Mempertahankan Diri, Badminton/tenis, bola keranjang/bola jaring

Jika anda hanya keluar untuk bersiar-siar di taman, berlari mengelilingi taman permainan bersama anak-anak atau sesi senaman intensiti rendah seperti yoga atau pilates, Najwa sports shawl atau Najwa sports basic pilihan terbaik anda!

Najwa Sports Basic:

Tudung panjang segi empat tepat dihias pada kedua-dua hujungnya dengan logo hot fix. Sesuai untuk senaman kasual dan liputan yang boleh disesuaikan. Tudung segera longgar untuk aktiviti santai santai. Tetap mempunya awning lembut untuk perlindungan matahari dan pengudaraan manakala mesh berlian membolehkan penyebaran haba dan lembapan yang cepat dan kering dengan cepat. Diperbuat daripada jersi jejaring prestasi cepat kering, yang ringan dan bernafas, hijab ini mempunyai potongan melengkung untuk gaya kasual.

Terbaik untuk: yoga, pilates, gim, berkhemah, berjoging

Bosan dengan tudung terbalik di muka semasa berenang? Atau benci perasaan terbeban dan mempunyai kain yang menghalang impian ikan duyung anda? Najwa Sports Flow direka khas untuk aktiviti yang paling ketat dengan gerakan badan penuh seperti berenang, berbasikal, atau mendaki. Tudung segera dengan vest longgar yang melekat. Reka bentuk racerback membolehkan pergerakan lengan penuh. Rompi longgar menutupi dada untuk kesopanan. Material Polyester Spandex lebih tebal yang diluluskan oleh pool dan tidak melekap pada badan. Cengkaman dalaman di sekeliling belakang kepala untuk memastikan tudung di tempatnya dengan selamat. Didatangkan dalam 4 saiz untuk disesuaikan dengan jenis badan yang berbeza

Terbaik untuk: berenang, berbasikal, mendaki

Menghalang rambut anda terkeluar, inner Najwa adalah sempurna! Diperbuat daripada bahan pengeringan cepat dan penyerap lembapan yang sama, anda boleh mengucapkan selamat tinggal kepada kepala panas tersumbat semasa senaman anda dengan Sports Inner direka dengan potongan yang lebih panjang supaya anda boleh memasukkannya ke dalam atau memakainya terbuka.

Boleh digunakan sendiri sebagai bandana atau sebagai inner untuk mana-mana shawl/hijab. Diperbuat daripada jersi jejaring prestasi pengeringan cepat, koleksi ringan dan bernafas ini memastikan anda selesa dalam hujan atau cerah. Nah! Menarik bukan. Jadi, tiada apa yang menghalang hijabi untuk melakukan aktiviti riadah dan sukan.


Tidak Fokus Lagi Pada Susuk Tubuh, BCL Lebih Mementingkan Kebahagiaan Dalaman. Sedih Di ‘Body Shaming’!

Penyanyi Indonesia Bunga Citra Lestari atau lebih dikenali sebagai BCL berkata, dia sedih dengan komen yang memalukan badan daripada pengguna media sosial. Selebriti popular itu baru-baru ini melalui media sosial, warga maya membuat spekulasi sama ada dia hamil atau tidak?

Ini selepas video tular BCL membuat persembahan baru-baru ini, menunjukkan ‘benjolan’ di perutnya yang membawa kepada spekulasi. BCL dengan sewajarnya menepuk bahu mereka dengan mengatakan bahawa dia tidak hamil.

BCL yang menganggap komen itu sebagai memalukan dan ‘body shaming’, berkata dia hanya seorang manusia, sambil menambah bahawa perubahan dalam penampilan seseorang tidak perlu dipersoalkan.

“Saya sedih dengan komen yang memalukan tetapi saya tahu tidak semua orang faham kenapa perut saya kelihatan begitu.

“Terdapat beberapa aspek mengenainya (video) termasuk kedudukan badan saya, sudut ia diambil, pencahayaan dan ‘benjolan’ disebabkan oleh haid saya ketika itu.

“Selain itu, saya suka snek pada tengah malam dan saya bukanmuda muda lagi. Saya akan berusia 40 tahun tidak lama lagi, jadi sudah tentu akan ada perubahan dalam penampilan (saya),” katanya.

Selain itu, BCL pada mulanya mengharapkan hasil yang lebih positif daripada orang ramai mengenai penampilannya yang ‘bersemangat’, namun sebaliknya.

“Tiga tahun lalu, saya kurus dan berat badan saya turun walaupun saya makan banyak. Tetapi sekarang, dengan diet yang sama, berat badan saya bertambah.

“Saya berharap orang ramai menyedari bahawa saya lebih sihat dan lebih bertenaga pada masa kini, mungkin kerana tahap kesedihan saya akan berakhir walaupun ia masih jauh. Bagaimanapun, reaksi mereka adalah sebaliknya,” katanya.

Tambahnya, pada masa kini, dia lebih tertumpu untuk menjalani gaya hidup yang lebih sihat dari segi fizikal dan mental.

Selain itu, tersebarnya video TikTok yang menunjukkan BCL beraksi dalam kemeja-T berpotongan putih yang mendedahkan perutnya, turut menyebabkan pengguna media sosial membuat spekulasi bahawa BCL sedang menjalin hubungan dengan penyanyi Indonesia, Ariel.

“Saya dan Ariel adalah kawan baik. Dan kami berkawan baik sejak arwah suami saya, Ashraf masih ada.

“Itu hanya spekulasi pengguna media sosial untuk hiburan mereka sendiri,” katanya.

BCL bertemu dengan media tempatan pada hari Rabu di Pusat Konvensyen Kuala Lumpur (KLCC) semasa sidang media Konsert Intimate BCL Blossom. Dia akan membuat persembahan solo pertamanya di Malaysia pada 27 Januari ini yang berlangsung di Dewan Plenari, KLCC.

BCL juga berkongsi bahawa dia telah berjaya menziarahi perkuburan arwah suaminya, Ashraf Sinclair sejurus sebelum ke Malaysia kerana ia adalah ulang tahun perkahwinan mereka selama 14 tahun.

Sebelum ini, Ashraf dan BCL mengikat tali pertunangan pada November 2008 dan kedua-duanya dikurniakan seorang anak lelaki, Noah Sinclair, yang berusia 13 tahun. Untuk makluman, terdahulu Ashraf disahkan meninggal dunia pada awal pagi 18 Februari 2020, pada usia 40 tahun selepas mengalami serangan jantung. Jenazah dikebumikan di Tanah Perkuburan Taman Memorial San Diego Hills, Karawang di Jawa Barat.

SUMBER: VIDEO MEDIA HIBURAN


6 Sebab Ini Punca Kenapa Wanita Reject Lelaki Handsome & Pilih Rupa Yang ‘Biasa-biasa’ Saja

Melihat lakonan hebat beberapa aktor yang menampilkan pelakon lelaki tampan dan gagah pasti membuatkan hati kita berdegup kencang. Walaupun bukan kita yang berlaki tetapi seperti dapat membayangkan alangkah bagusnya jika berada di sisi lelaki berwajah kacak begini untuk dijadikan calon suami.

Namun itu adalah tanggapan sesetengah wanita yang terpengaruh dengan drama yang dilakonkan mereka mempamer sifat romantik. Hakikatnya hati wanita ini sukar untuk kita terjemah. Ada yang cukuplah sekadar mendapat pasangan yang rupanya ‘biasa-biasa sahaja’ asalkan sedap mata memandang dan tidaklah kita dihantui rasa cemburu 24 jam.

Agak-agak kenapa agaknya lelaki kacak, tampan dan sado ini sering kena tolak dengan wanita. Tidak ada penyesalan menolak lelaki yang pastinya menjadi pujaan setiap wanita. Cuma ada kalanya lelaki yang terlalu ‘handsome’ ini sebenarnya juga menakutkan wanita. Jom kita lihat di bawah ini kenapa mereka sering di reject dengan wanita.

Mereka sering anggap diri mereka cukup sempurna dan merasakan sering jadi perhatian setiap wanita. Ada juga yang bersikap sombong kerana bagi mereka tidak susah untuk mencari pengganti jika sudah putus hubungan dengan si dia. Dan ada juga sesetengah daripada mereka ini memang jenis tidak serius dalam setiap perhubungan. Mungkin belum bertemu dengan jodoh yang sesuai.

Oleh kerana mereka perasan diri mereka kacak, pastinyalah juga mahukan pasangan yang sama sepadan. Biar nampak cantik bila bergandingan berdua nanti. Tetapi mereka perlu sedar kadang kala wanita juga pandai memilih, mereka tidak akan mencari yang bersandar kepada wajah kacak semata-mata, tetapi lebih memilih yang beriman dan memiliki ilmu di dada untuk dijadikan imam.

Siapa sahaja lelaki yang kacak pastinya akan dilabel kasanova. Biarpun mungkin ada sesetengah lelaki kacak tidak begitu, tetapi wanita mempunyai pandangan yang skeptikal mereka bimbang diri dikecewakan kelak dan daripada terus bermain api, baiklah berundur diri. Hati lebih senang memilih mereka yang biasa-biasa sahaja asalkan mencintai diri anda sepenuh hati.

Kalau perempuan memang asyik dengan perangai suka membebel, lelaki kacak juga tidak kurang hebatnya gemar memberi 1001 alasan. Maklumlah mereka tidak suka dikongkong dan jika si dia bertanya pasti akan mencipta pelbagai alasan untuk lari daripada situasi begini. Mereka ini suka bebas sebenarnya tanpa ada ikatan.

Kebiasaannya lelaki kacak ini lahir dari keluarga mewah yang akan dapat apa sahaja yang dihajati. Jadi pastilah mereka juga menginginkan wanita yang juga sama setaraf dengan diri mereka. Malu pula nanti dilabel tidak setaraf atau jauh panggang dari api jika digandingkan bersama kelak.

Tidak dinafikan, lelaki berwajah kacak ini juga ada antaranya yang bersikap malas. Mahu menjaga penampilan semata-mata dan tidak mahu melakukan kerja-kerja yang menjadi tugasan seorang wanita.  Lebih parah lagi jika bertemu pula dengan lelaki yang malas bekerja. Silap hari bulan andalah yang menjadi tempatnya untuk menyara keperluan diri. Jadi agaknya lelaki beginikah yang mahu dijadikan calon suami. Sanggup ke begitu?


Perlu Ke Menggunakan Kedua-duanya? Jangan Keliru Dengan Perbezaan Antara Toner Dan Serum.

Sekiranya anda membandingkan toner dan serum secara visual, perbezaan ceritanya adalah konsistensi. Produk toning cenderung seperti air dan terdapat dalam bekas jumbo, sedangkan serum cenderung lebih tebal namun masih ringan dan terdapat dalam botol kecil yang sangat berharga. Secara amnya, serum lebih mahal daripada toner.

Walaupun sangat berguna untuk memahami bagaimana membezakannya, ini tidak dapat menjawab persoalan anda. Apa yang anda benar-benar ingin anda tahu ialah apa yang dilakukan oleh toner dan serum.

Secara umum, produk toning moden dirumuskan untuk:

Terdapat tiga jenis produk toning yang berbeza, yang dapat membantu anda memhami untuk apa toner kulit? Setiap jenis toner unggul secara khusus dalam salah satu faedah di atas.
Sekarang, bandingkan faedah ini dengan serum, yang dirumuskan untuk:

Perbezaan ketara, yang mungkin anda pilih, adalah kepekatan bahan aktif yang mensasarkan masalah penjagaan kulit tertentu. Ini menyumbang kepada harga serum yang lebih tinggi. Walaupun terdapat beberapa pertindihan antara kelebihan toner dan serum, terdapat juga beberapa perbezaan utama.

Persamaan produk ini adalah menyasarkan dos bahan aktif yang pekat, yang tidak mungkin anda dapati dalam toner. Oleh itu, walaupun anda pasti boleh menggunakan toner sahaja dan melewatkan serum, pasti ada faedahnya menggunakan kedua-duanya.

Sekali lagi, jika anda menggunakan HydroPeptide Power Serum untuk garis-garis halus dan kedutan, anda pasti akan melihat faedah tambahan dari toner pelengkap seperti Dermalogica Multi-Active Toner 50ml. Memahami bahan aktif utama dan tujuan setiap produk penjagaan kulit adalah kunci untuk mencapai faedah optimum dari rutin kecantikan anda.


‘Pencil Eyeliner’ Atau ‘Liquid Eyeliner’ Lebih Bagus Untuk Solekan Mata? Ini Pilihan ‘Eyeliner’ Untuk Kamu Yang Mula Berjinak Dengan Solekan!

Bagi kamu yang baru berjinak-jinak dalam dunia solekan, pastinya buntu untuk memilih produk terbaik terutamanya produk ‘eyeliner’. Kita semua tahu, penggunaan ‘eyeliner’ yang kemas dan rapi dapat menjadikan keseluruhan wajah kamu lebih seksi, mahal dan klasik, terpulang kepada gaya olesan ‘eyeliner’ yang kamu hasilkan.

Bagi kamu yang masih baru dalam menggunakan ‘eyeliner’ , berikut antara jenis ‘eyeliner’ yang boleh kamu gunakan untuk menghasilkan kesan yang dramatik dan seksi kepada mata kamu! Selamat mencuba!

Pencil eyeliner merupakan jenis eyeliner yang paling popular dan sangat mudah untuk menggunakannya. Apa yang penting, teknik yang kamu ingin lakukan harus tepat supaya dapat menghasilkan kesan yang kemas dan rapi. Penggunaan ‘pencil eyeliner’ barangkali tidak semudah ‘liquid eyeliner’, namun kamu boleh mengawal tahap ketebalannya supanya tidak comot dan berselerak.

Untuk tip terbaik, pastikan hujung mata ‘eyeliner’ ini sentiasa tajam tapi usahlah sehingga membahayakan mata kamu. Ini adalah kerana, mata yang tajam dapat menghasilkan garisan yang sempurna!

2. Liquid eyeliner

Liquid eyeliner biasanya hadir di dalam botol bersama dengan dakwatnya. Ia bersifat tahan lama berbanding ‘pencil eyeliner’. Tidak seperti ‘pencil eyeliner’, produk ini lebih cepat dan lebih mudah untuk membentuk jenis ‘eyeliner’ yang kamu inginkan contohnya seperti ‘cat eyes’ Namun, harus diingat, jika salah teknik yang kamu lakukan, ia boleh menjadikan garisan itu tidak kemas dan comot. Ia juga memerlukan masa untuk kering!

3. Liquid pencil eyeliner

Ini amat mudah untuk kamu yang baru mula berjinak-jinak untuk menghasilkan eyeliner. Tesktur cecairnya yang pekat dan tahan lama serta sifatnya seperti ‘pencil eyeliner’ memudahkan kamu untuk menghasilkan garisan di mata. Ia mampu untuk menaikkan gaya yang dramatis pada mata kamu dan mengekalkan kerapian sewaktu kamu menggunakannya!

4. Gel eyeliner

Mungkin tidak semua sukakan produk jenis gel ini kerana teksturnya sedikit melekit dan tebal yang boleh menyebabkan rasa tidak selesa pada mata kamu. Pun begitu, ia antara produk yang disarankan kepada kamu yang masih baru dalam dunia solekan kerana ia dapat mengelakkan dari sebarang ketidakkemasan dan juga kesan comat pada mata.

5. Cake eyeliner

Sama seperti bedak asa, cake eyeliner hadir dengan kemasan bedak padat yang berlainan warna mengikut citarasa kamu. Ia seolah-olah kamu mewarna pada wajah kamu! Mungkin tampak sedikit berbez, namun sebenarnya ‘cake eyeliner’ ini menjadi kegilaan ramai kerana nilai eksklusifnya terletak kepada ‘packaging’ dan padanan bedak serta berus nya sendiri memberi kamua ura klasik seperti tahun 70 dan 80-an. Cubalah!


Tutup Liang Pori, Sapuan Foundation Sempurna Dengan Hack Kecantikan ‘Beauty Blender Beku’

Terdapat banyak span kecantikan di pasaran, dan kebanyakannya mempunyai ulasan yang menggalakkan dan harga yang rendah. Tetapi bagaimana sebenarnya anda menggunakan Beauty Blender untuk mendapatkan kemasan yang paling sempurna?

Pengodam Tiktok tidak sunyi dengan ‘beauty hack’, setiap hari pasti ada yang baharu yang pasti ramai yang ingin mencuba. Kenapa tidak? Kini trend memakai bedak asas dengan span Beauty Blender beku semakin meningkat. Jika anda mencari kata kunci “Freezing Beauty Blander” di TikTok, pasti anda akan menjumpai beberapa video tentang penggodaman ini, termasuk video ini, lebih dua juta tontonan oleh @gwmakeup, iaittu pengguna awal.

Kandungan yang memeranjatkan sering diterjemahkan kepada kandungan virus, jadi anda mungkin tertanya-tanya sama ada sebenarnya terdapat sebarang logik di sebalik teknik itu atau sama ada ia adalah umpan klik tulen. Jom lihat beberapa pengodam dari TikTok mengguna ‘Freezing Beuaty Blander’

Ternyata antara komentar yang mencuba ‘beauty hack’ ini berjaya mendapat hasil sapuan foundation sempurna di wajah.

Apabila lihat secara dekat dengan cara ini juga berjaya menutup pori dan cela anda. Ada beberapa perkara yang harus anda titikberatkan apabila melakukan ‘beauty hack’ ini antaranya:

Petua kecantikan beberapa jurusolek oleskan ais ketul di muka agar muka tidak hidrasi dan solekan lebih menyatu. Jadi membekukan beauty blender adalah salah satu ‘hack’ bijak. Selamat mencuba!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


“Berdoa Biarlah Dengan Ilmu Supaya Kita Tahu Apa Yang Kita Minta”- Deep Perkongsian Ustazah Nazirah

Kita perlu sentiasa meletakkan keyakinan bahawa setiap doa yang dipanjatkan kepada Allah SWT tidak akan ditolak. Apabila kita yakin Allah itu Maha Pemurah, Maha Kaya, tentu kita juga akan yakin Dia mampu memakbulkan apa sahaja yang kita hajatkan.

Sebab itulah kita dianjurkan berdoa dengan menggunakan nama-nama Allah yang baik mengikut keperluan doa itu.

Kita memang akan bahagia bila doa kita dimaqbulkan seperti yang dihajatkan, namun hakikatnya kita lebih bahagia jika ia disimpan, kerana ia akan menjadi nikmat kekal, dan sudah tentu kita lebih perlu dijauhkan daripada keburukan yang kita tak mampu tanggung.

Berikut perkongsian Ustazah Nazirah Nur Mukmin.

Ada orang mesej saya tanya betul ke doa ini?

Nak jawab pun serba salah.

1) Doa eloklah jika dipelajari dengan ejaan Arabnya dan berguru atau ditanyakan pada guru yang sahih. Kalau ambik direct yang melayu, pada huruf-huruf yang mudah dikelirukan seperti ء dan ع ada perbezaan makna yang sangat besar.

2. Doa yang baik kata ulama datangnya dari Al-Quran dan hadis. Yang lebih penting bacalah doa apa pun Allah maha mendengar segala permintaan hambanya. Cuma terkadang ada doa yang cepat dimaqbulkan, sebahagiannya ditangguhkan dahulu bersesuaian dengan keperluan si peminta hajat tersebut. Maka bersangka baiklah.

3.Ayat Al-Quran yang dicatatkan dalam ni ada yang tidak penuh. Mungkin pencatatnya tertinggal ketika mendengar kuliah. Maka saya catatnya surah dan ayatnya untuk puan2 yang bertanya rujuk. Semoga membantu.

4. Surah Ali Imran : 38

رَبِّ هَبْ لِي مِن لَّدُنكَ ذُرِّيَّةً طَيِّبَةً ۖ إِنَّكَ سَمِيعُ الدُّعَاءِ

Surah ali imran : 173

حَسْبُنَا اللَّهُ وَنِعْمَ الْوَكِيلُ

Surah As saafat :100

رَبِّ هَبْ لِي مِنَ الصَّالِحِينَ

Doa selusuh orang beranak itu wallahualam. Saya tak rajin jumpa lagi. Bunyinya pun kalau di matching dengan wording arab agak sukar untuk diteka.

Apa pun jangan mengikut ajaran orang secara membuta tuli. Biarlah berdoa dengan ilmu supaya kita tahu apa yang kita minta.

Tak semesti lafaz bahasa Arab. Bahasa Melayu pun Allah faham sebab Dia yang ciptakan segala bahasa di dunia ini. Yang penting jangan putus asa berdoa.

BAGAIMANA MENDAPATKAN DOA YANG MUSTAJAB?

Pertama: Berdoa dengan Penuh Harap dan Yakin

Antara adab berdoa, seseorang itu perlulah meminta kepada Allah SWT dalam keadaan dirinya bersangka baik dengan-Nya agar permintaan itu dimustajabkan. Demikian juga, seseorang itu perlulah berdoa dalam keadaan penuh harap (agar doa dimustajabkan) dan juga perasaan takut (dari doa tertolak). Ini berdasarkan firman Allah SWT:

إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَبًا وَرَهَبًا

Maksudnya: Sesungguhnya mereka itu (para Nabi) sentiasa bersegera dalam melakukan perkara kebaikan. Dan mereka berdoa kepada Kami dalam keadaan penuh harap dan rasa takut. (Surah al-Anbiya’: 90)

Ayat di atas ini sebelumnya menceritakan berkenaan beberapa orang para Nabi dan juga permintaan yang mereka lakukan. Nabi Ayyub AS berdoa kepada Allah SWT untuk memberikan kesembuhan kepada penyakit yang menimpanya, lalu Allah mustajabkan. Nabi Yunus AS berdoa supaya diselamatkan dari musibah yang menimpa dirinya saat berada di dalam perut ikan Nun, kemudian Allah mustajabkan doanya. Berikutnya, Nabi Zakaria AS juga berdoa supaya dikurniakan zuriat, lalu Allah SWT memustajabkannya dengan mengurniakan Nabi Yahya sebagai anak. Ketiga-tiga para Nabi ini dimustajabkan doa mereka kerana berdoa dalam keadaan penuh harap dan takut kepada Allah SWT.

Begitu juga berdasarkan sebuah hadis daripada Abu Hurairah R.A bahawa Rasulullah SAW bersabda:

ادْعُوا اللَّهَ وَأَنْتُمْ مُوقِنُونَ بِالإِجَابَةِ وَاعْلَمُوا أَنَّ اللَّهَ لاَ يَسْتَجِيبُ دُعَاءً مِنْ قَلْبٍ غَافِلٍ لاَهٍ

Maksudnya: Berdoalah kepada Allah dalam keadaan kamu yakin bahawa ianya akan dimustajabkan. Dan ketahuilah kamu bahawa Allah SWT tidak akan memustajabkan doa yang datang daripada hati yang lalai lagi alpa. Riwayat al-Tirmizi (3479)

Kedua: Memuji Tuhan Sebelum Berdoa

Antara adab dalam berdoa adalah dengan memuji Allah SWT sebelum meminta sebarang hajat. Hal ini sebagai contoh mudahnya adalah dengan melihat kepada bacaan surah al-fatihah yang dibacakan oleh seseorang. Ia berdasarkan sebuah riwayat yang panjang daripada Abu Hurairah R.A beliau berkata bahawa Rasulullah SAW menceritakan berkenaan bacaan al-Fatihah di dalam solat. Lalu Allah SWT membahagikan solat kepada dua bahagian, untuk diri-Nya dan untuk para hamba-Nya.

Jelas dalam surah al-Fatihah, terdapat 5 pujian daripada ayat pertama hinggalah ke ayat yang ke lima kepada Allah SWT. Kemudian pada ayat yang keenam, ia diikuti dengan permintaan atau doa yang pertama iaitu:

اهْدِنَا الصِّرَاطَ الْمُسْتَقِيمَ

Maksudnya: Berilah kami hidayah kepada jalan yang lurus. (Surah al-Fatihah: 6)

Demikian juga seperti yang difirmankan oleh Allah SWT di dalam al-Quran yang menceritakan berkenaan doa Nabi Ibrahim A.S, baginda memulakan dengan katanya:

الَّذِي خَلَقَنِي فَهُوَ يَهْدِينِ (78) وَالَّذِي هُوَ يُطْعِمُنِي وَيَسْقِينِ (79) وَإِذَا مَرِضْتُ فَهُوَ يَشْفِينِ (80) وَالَّذِي يُمِيتُنِي ثُمَّ يُحْيِينِ (81) وَالَّذِي أَطْمَعُ أَن يَغْفِرَ لِي خَطِيئَتِي يَوْمَ الدِّينِ

Maksudnya: Dialah Tuhan yang telah menciptakan aku maka Dia jugalah yang memberikan petunjuk. Dialah Tuhan yang memberi makan dan minum kepadaku. Dan apabila aku sakit, maka Dialah yang memberikan kesembuhan. Dan Dialah Tuhan yang mematikan aku kemudian menghidupan semula (diriku). Dan Dia jugalah Tuhan yang sangat aku harapkan supaya Dia mengampunkan kesalahan-kesalahanku pada hari akhirat.(Surah al-Syu’ara: 78 – 82)

Kesemua ungkapan di atas ini, jika diteliti ia adalah suatu puji-pujian seorang hamba kepada Tuhannya. Maka Nabi Ibrahim AS tidak terhenti sekadar lima pujian ini, bahkan baginda menyambungnya dengan lima buah permintaan kepada Allah SWT melalui firman-Nya:

رَبِّ هَبْ لِي حُكْمًا وَأَلْحِقْنِي بِالصَّالِحِينَ (83) وَاجْعَل لِّي لِسَانَ صِدْقٍ فِي الْآخِرِينَ (84) وَاجْعَلْنِي مِن وَرَثَةِ جَنَّةِ النَّعِيمِ (85) وَاغْفِرْ لِأَبِي إِنَّهُ كَانَ مِنَ الضَّالِّينَ (86) وَلَا تُخْزِنِي يَوْمَ يُبْعَثُونَ

Maksudnya: Tuhanku, berilah hikmah kepadaku dan golongkanlah diriku bersama dengan orang-orang yang soleh. Berilah kepadaku lisan yang benar buat orang-orang yang terkemudian. Dan jadikanlah aku di antara mereka yang mewarisi syurga al-na’im. Dan ampunkanlah bapaku, sesungguhnya dia tergolong dalam kalangan mereka yang tersesat. Dan janganlah Kau hinakan aku pada hari kebangkitan.
Surah al-Syu’ara’ (83-87)

Justeru, dapat kita fahami bahawa petunjuk qurani di dalam berdoa adalah dengan memulakannya dengan ucapan pujian-pujian kepada Allah SWT.

Sebagai tambahan, cukuplah kami nyatakan di sini dua hadis untuk melengkapkan jawapan di atas.

Daripada Abu Hurairah R.A, bahawa Rasulullah SAW bersabda:

مَنْ سَرَّهُ أَنْ يَسْتَجِيبَ اللَّهُ لَهُ عِنْدَ الشَّدَائِدِ وَالْكُرَبِ، فَلْيُكْثِرِ الدُّعَاءَ فِي الرَّخَاءِ

Maksudnya: “Siapa yang suka Allah terima doanya ketika kesukaran dan kepayahan, maka hendaklah dia membanyakkan doa pada masa kemewahan dan kesenangan.”
Riwayat al-Tirmizi (3382) dan Abu Ya’la dalam Musnadnya (6396)

Daripada Abi Hurairah R.A katanya, Rasulullah SAW bersabda:
ادْعُوا اللَّهَ وَأَنْتُمْ مُوقِنُونَ بِالإِجَابَةِ ، وَاعْلَمُوا أَنَّ اللَّهَ لاَ يَسْتَجِيبُ دُعَاءً مِنْ قَلْبٍ غَافِلٍ لاَهٍ

Maksudnya: Berdoalah kamu kepada Allah dalam hal keadaan kamu yakin dengan penerimaan Tuhan. Ketahuilah bahawa Allah SWT tidak menerima doa daripada hati orang yang lalai.

Riwayat al-Tirmizi (3479), al-Hakim (1817) dan Ibn Hibban (1/372)

Semoga Allah menjadikan diri kita sentiasa tabarru’ dan munajat kepada-Nya sama ada ketika senang atau susah. Amin.

Sumber kredit: Facebook Ustazah Nazirah Nur Mukmin dan laman web Mufti Wilayah


Perlu Lebih Berhati-hati Jika Duduk Di Tempat Duduk Bertingkap Di Atas Kapal Terbang

Awal tahun ini, pengguna TikTok FindingFiona memuat naik video perjalanan yang mendapat perhatian serius, memperoleh lebih 2 juta tontonan dan 1,000 komen. Atas kapal terbang pun perlu krim pelindung matahari!

Dalam catatan itu, dia menekankan kepentingan memakai pelindung matahari dalam penerbangan, memetik laporan orang yang mengalami lebih banyak kerosakan matahari apabila mereka berada di altitud yang lebih tinggi.

Lagi tinggi lagi mudah terdedah

“Walaupun anda berada di dalam pesawat, kerana ketinggian yang tinggi, anda sebenarnya mengalami sinaran UV yang lebih kuat, terutamanya jika anda berada di tempat duduk di sisi tingkap,” katanya dalam video itu.

Menurut pakar dermatologi, dakwaan TikToker adalah sebahagiannya betul, tetapi ia juga sedikit salah. Berita baiknya ialah risiko sebenar dari satu penerbangan, atau seseorang yang terbang sekali-sekala, mungkin rendah.

Tetapi pakar menyatakan bahawa bagi anak kapal dan juruterbang penerbangan, risikonya lebih tinggi. Orang yang melakukan penerbangan secara pekerjaan, mereka akan lebih terdedah kepada cahaya ultraungu yang diberikan. Terutamanya, jika mereka berada di dalam kokpit iaitu saiz cermin depan dan memandangkan sepanjang masa yang mereka habiskan di altitud yang lebih tinggi.

Merujuk kepada kajian 2015 yang mendapati juruterbang dan kru kabin mempunyai kira-kira dua kali ganda kejadian melanoma, bentuk kanser kulit yang kurang biasa tetapi lebih serius, jika dibandingkan dengan populasi umum.

Jadi, ada kaitan antara terbang dan kerosakan matahari.  Di bawah, pakar dermatologi menerangkan perkara yang perlu anda ketahui tentang risiko kerosakan matahari anda apabila anda berada di ketinggian pelayaran.

Tingkap kapal terbang menghalang kebanyakan sinaran UVB, tetapi..

Tingkap kapal terbang dengan berkesan menghalang kebanyakan sinaran UVB, merujuk kepada sinaran yang boleh menyebabkan selaran matahari dan kanser kulit.  Jadi, walaupun anda duduk di kerusi tingkap, anda mungkin tidak akan mengalami selaran matahari selepas penerbangan. Tetapi itu tidak bermakna kerosakan lain tidak boleh berlaku.

Ini juga berlaku untuk tingkap bukan kapal terbang, kebanyakan tingkap biasa di dalam rumah atau kereta akan menapis … seperti 97%, 98% daripada sinaran UVB, yang biasanya panjang gelombang yang orang fikirkan yang menyebabkan selaran matahari.

Tingkap menyekat sinar ini, ia tidak menyekat semua sinar.  Menurut pakar, tingkap kapal terbang tidak sepenuhnya menghalang sinaran UVA, yang boleh menyebabkan penuaan pramatang, kedutan dan akhirnya boleh menyumbang kepada kanser kulit juga.

Walau bagaimanapun, pakar menyedari bahawa, sesetengah tingkap yang lebih lama menyekat kira-kira 50% sinaran UVA dan beberapa model yang lebih baru lebih berkesan malah menghalang UVA.

Kebanyakan tingkap kaca, termasuk tingkap kereta anda dan tingkap di kedai kopi tempatan anda, juga tidak menawarkan perlindungan UVA.  Secara umum, kebanyakan kaca tidak menapis UVA.

Memakai pelindung matahari di atas kapal terbang boleh melindungi anda daripada sinaran berbahaya ini, yang menembusi “lebih dalam ke dalam kulit” dan meletakkan anda “berisiko untuk pelbagai jenis kanser kulit, termasuk bentuk kanser kulit yang paling mematikan, melanoma.”

Jadi, siapa yang memerlukan pelindung matahari di dalam kapal terbang?

Jawapan ringkas: semua orang.

Pelindung matahari adalah penting untuk dipakai oleh orang ramai setiap hari, sama ada anda menaiki penerbangan atau tidak.  Jadikan sebagai tabiat harian setiap hari, hanya untuk melindungi dari pendedahan yang kita hadapi dan radikal bebas yang keluar di dunia daripada sinaran UV.

Walaupun penting bagi semua orang untuk memakai pelindung matahari di dalam kapal terbang, pakar berkata orang tertentu harus mengambil langkah berhati-hati.

Siapa yang patut mempertimbangkan untuk memakai pelindung matahari di dalam kapal terbang?

Apabila membeli-belah untuk pelindung matahari, anda harus mencari satu yang berlabel “spektrum luas,” bermakna ia melindungi daripada sinaran UVA dan UVB.  Ini sentiasa diperlukan, termasuk di dalam pesawat apabila anda tidak dilindungi daripada cahaya UVA itu.

Selain pelindung matahari, pakar menekankan bahawa perlindungan lain juga membantu.  Kepentingan perlindungan fizikal juga seperti memakai topi, pakaian pelindung matahari, cermin mata hitam dan semua perkara itu terus menjadi penting kerana anda melindungi diri daripada pendedahan ultraungu.


Tak Serasi Guna Oil Cleanser, Wanita Kongsi Milk Cleanser Terbaik Bagi Kulit Flawless!

Tak semua jenis produk kecantikan itu sesuai dengan kulit kita. Sesetengah daripada kita mungkin alah terhadap beberapa jenis bahan di dalam kandungan sesebuah produk itu.

Seperti yang kita tahu, cara cucian muka berganda ataupun dipanggil double cleansing memang sangat popular dan disarankan oleh ramai kerana ianya bagus untuk dapatkan kulit yang halus dan bersih. Cucian pertama biasanya dimulakan dengan pencuci berasaskan minyak. Namun, jika hijabi alah terhadap minyak, bolehlah cuba pencuci berasaskan susu ini.


Mahu Terus Perbaiki Diri, Sharifah Shahirah Mula Berhijab Sejak Hari Pertama PKP

Pelakon, pengacara dan penyampai radio popular, Sharifah Shahirah berkongsi bahawa dirinya kini sudah berhijab sejak hari pertama Perintah Kawalan Pergerakan (PKP) dilaksanakan.

Sharifah Shahirah, 46, atau lebih mesra disapa Shiera berkata, niat bertudung itu timbul apabila menyedari wabak Covid-19 yang melanda negara dan seluruh dunia adalah dugaan Allah SWT.

“Ditambah pula apabila PKP dilaksanakan. Pada mulanya saya bernazar, jika wabak ini ada penawar saya nak pakai tudung. Terlalu banyak dugaan Allah berikan sekarang.

“Tapi, saya fikir semula kalau tak ada penawar, takkan saya tak pakai tudung. Jadi, saya bulatkan hati dan berniat untuk terus pakai.

Menurut Shiera, keputusannya itu mendapat sokongan suami, anak-anak, ahli keluarga dan rakan.

“Suami tak cakap apa. Dia sentiasa menyokong saya. Walaupun ada ketika dia terlupa saya sudah bertudung. Macam anak perempuan pun, dia siap cakap nak pakai tudung juga.

“Begitu juga rakan-rakan yang sangat menyokong. Malah, ada siap bagi tudung. Azah pun siap tanya adakah betul saya sudah bertudung. Insya-Allah, saya tetap berkawan dengan semua orang.

“Saya masih Shiera yang sama dan saya tetap menjadi diri sendiri. Cuma, saya cuba untuk menjadi lebih lemah lembut. Kalau menjerit saya cepat-cepat beristighfar,” jelasnya.


Fazura Tampil BERHIJAB Di Majlis Pernikahannya & Mekap ‘Natural Look’ Hasil SENTUHAN Sheila Mohamad

Baru minggu lepas kita dikejutkan dengan pengumuman pasangan ini yang dikatakan sudah bertunang. Malam tadi pula sekali lagi mereka mengejutkan peminatnya apabila dikatakan sudah bernikah. Teka teki apa yang mereka lakukan hinggakan soal ijab kabul dibuat main-main. Tetapi rasanya bagi Fazura dan Fattah Amin pasti punya alasan tersendiri mengapa merahsiakan perkahwinan ini. Apa yang penting kedua-duanya sudah sah bergelar pasangan suami isteri. Manis dan cantik sekali Fazura menggayakan persalinan serba putih dan paling mengejutkan dia memilih untuk berhijab di majlis perkahwinannya itu.

Majlis pernikahan pasangan dalam drama popular Hero Seorang Cinderella ini dilakukan secara tertutup di sebuah hotel terkemuka di ibu kota dengan hanya dihadiri sanak saudara serta rakan terdekat sahaja. Setelah melalui pelbagai episod cerita, akhirnya Fazura sah menjadi milik Fattah Amin yang juga merupakan Hero Remaja 2011/2012.

A post shared by Nur Fazura (@missfazura) on Nov 2, 2017 at 7:14am PDT

Memang sejuk hati dan sedap mata memandang melihat Fazura memilih untuk berhijab sempurna di majlis perkahwinannya. Walaupun dia seorang yang belum berhijab sepenuhnya tetapi sempena hari bahaginya wanita jelita ini memilih untuk mengenakan tudung.

Memilih hijab rona berpadanan dengan busana kurung moden yang digayakan di majlis berkenaan. Tampil sedondon juga dengan sang suami, yang kacak menggayakan baju Melayu Cekak Musang lengkap bersamping dan songkok.

A post shared by Sheila Mohamad (@sheila_mohamad) on Nov 27, 2017 at 8:28am PST

Netizen menerusi laman instagram Sheila Mohamad memuji kecantikan wajah Fazura yang dilihat ‘natural look’ dan begitu terserlah kejelitaaannya. Begitu juga mereka turut memuji penampilan ‘minimise’ Fazura yang kelihatan cukup sopan dan tidak perlu terdedah sana-sini.

@facrystal_touch Nice one, sweet sangat, suka look natural mcm ni..

@ratuezza91 Lawa..natural look..sopan ke kak faz pkai mcm nie..sejuk je tgk..dia dah cntik…so minimise makeup pun dah nmpk segak

Memang terserlah seri pengantin baru kedua-duanya pelakon yang cukup popular di alam maya. Seperti yang kita tahu masing-masing mempunyai follower hingga angka juta dan kedua-duanya cukup disayangi peminat-peminatnya.

Sebenarnya Fazura sudah kita lihat seperti sudah berjinak-jinak mengenakan hijab sejak berlakon drama Hero Seorang Cinderella. Penampilannya cukup manis sekali berhijab dalam cerita yang pertama kali menggandingkan mereka berdua.

A post shared by Nur Fazura (@missfazura) on Apr 3, 2017 at 7:10pm PDT

Diikuti pula ketika masing-masing mengerjakan umrah bersama-sama, kelihatannya Fazura cukup selesa mengenakan hijab atau niqab sepanjang mengerjakan ibadah umrah. Wajahnya memang sempurna sekali menggayakan hijab yang simple tetapi terserlah keayuannya, lebih-lebih ketika pengumuman majlis pertunangan minggu lepas. Malah ramai peminat mendoakan agar dia kekal istiqomah begitu.

Dan ketika di majlis pernikahan, sekali lagi Pelakon Wanita Terbaik ini memilih untuk berhijab. Jika ditinjau di laman IG, ucapan tahniah membanjiri laman sosial masing-masing. Walaupun tiada kenyataan rasmi mengenai majlis itu, tetapi netizen berdoa agar pasangan ini kekal bahagia hingga ke jannah.

@kamaruddin.salina Slmt pengantin baru moga bahgia hingga ke jannah dan semoga Allah memberkati kalian berdua…

@yatiesaidi Padan sangat..alhamdulillah..smoga psgn ni kekal hingga jannah..aamiin

Admin turut mendoakan agar pasangan ini kekal bahagia dan cepat dikurniakan cahaya mata. Biarpun keduanya berbeza usia tetapi tiada ada alasan untuk mencipta momen indah bersama sebagai pasangan suami isteri.

A post shared by Nur Fazura (@missfazura) on Mar 31, 2017 at 5:57am PDT

A post shared by Nur Fazura (@missfazura) on Apr 14, 2017 at 9:24pm PDT

A post shared by Nur Fazura (@missfazura) on Jun 4, 2017 at 4:05am PDT

A post shared by Nur Fazura (@missfazura) on Jun 5, 2017 at 9:33pm PDT

A post shared by Nur Fazura (@missfazura) on Jun 9, 2017 at 5:55am PDT

A post shared by Nur Fazura (@missfazura) on Jun 11, 2017 at 8:21pm PDT

A post shared by Nur Fazura (@missfazura) on Jun 22, 2017 at 12:48am PDT

A post shared by Nur Fazura (@missfazura) on Oct 25, 2017 at 8:55pm PDT

A post shared by Nur Fazura (@missfazura) on Nov 19, 2017 at 11:35pm PST

A post shared by Nur Fazura (@missfazura) on Nov 23, 2017 at 6:19pm PST

KREDIT FOTO: INSTAGRAM SHEILA MOHAMAD & FAZURA


Kalau Nak Potong Kuku, Ikutlah Cara Dan Sunnah Rasulullah SAW Ini. Hari Jumaat Paling Barakah!

Memotong kuku termasuk dalam perkara fitrah manusia. Ia tidak sepatutnya dibiarkan panjang dalam tempoh lama kerana melambangkan penampilan seseorang itu yang tidak bersih dan tidak terurus.

Lebih penting ia perlu sentiasa dipotong supaya tidak menyerupai gelagat sesetengah orang kafir yang menyimpan kuku.

Ini selaras dengan sabda: Nabi saw, maksudnya: “Sesiapa yang menyerupai suatu kaum, maka dia termasuk daripadanya.” (Riwayat Ahmad)

Hikmah memotong kuku melambangkan kebersihan serta menghilangkan segala kotoran yang melekat atau terkumpul di celah kuku.

CARA MEMOTONG KUKU

Sunat memotong kuku bermula daripada tangan kanan, kemudian tangan kiri, memotong kuku kaki kanan kemudian kaki kiri.

Menurut Imam Nawawi, sunat memotong kuku bermula jari tangan kanan kesekuruhannya daripada jari telunjuk sehinggalah jari kelengkeng diikuti ibu jari, kemudian tangan kiri daripada jari kelengkeng sehinggalah ibu jari.

Sementara kuku kaki, bermula kaki kanan daripada jari kelengkeng sehinggalah ibu, kemudian kaki kiri daripada ibu jari sehingga kelengkeng.

Harus seseorang memotong kukunya menggunakan gunting, pisau atau alat khas seperti pemoong kuku yang tidak mendatangkan mudarat.

Selesai memotong kuku dianjurkan membasuh tangan. Ini kerana jika seseorang itu menggaru badan sebelum tangan dibasuh dibimbangi boleh mengakibatkan penyakit.

Menurut kitab al-Fatawa al-Hindiyah dalam mazhab Hanafi, makruh memotong kuku menggunakan gigi kerana boleh mewarisi penyakit kusta.

WAKTU MEMOTONG KUKU

Bila-bila masa diharuskan memotong kuku apabila seseorang itu berkehendak berbuat demikian.

Menurut Imam Syafie, sunat memotong kuku itu sebelum mengerjakan solat junaat, sebagaimana disunatkan mandi, bersugi, memakai haruman dan berpakaian kemas sebelum ke masjid.
Bagi Ibnu Hajar ramimahullah sunat memotong kuku pada hari khamis atau pagi Jumaat atau pada hari Isnin.

Sumber kredit: akhbarkini.com


Jana Pahala Melalui Media Sosial Dengan Cara Yang Betul. Antaranya Update Status Dengan Pengisian Bermanfaat

Facebook merupakan antara media sosial yang popular dalam kalangan masyarakat masa kini. Tipulah kalau anda tidak ada akaun Facebook kan? Pelbagai informasi yang boleh didapati melalui laman Facebook ini, sama ada informasi yang baik atau begitu juga sebaliknya.

Namun, semakin ramai yang menyalahgunakan Facebook dan menjadikan ia sebagai tempat meluahkan perasaan marah, memaki hamun dan mengutuk sesama sendiri. Ia merupakan satu perbuatan yang tidak baik dan mendatangkan persepsi negatif terhadap orang Islam.

Facebook juga sebenarnya boleh dijadikan medium untuk menjana pahala. Cuma anda sahaja yang tidak tahu. Jadi, kami paparkan beberapa cara yang boleh anda lakukan untuk menjana pahala hanya melalui Facebook.

Daripada anda update status memaki hamun atau mengata tentang orang lain, lebih baik anda update status yang memberi manfaat kepada orang lain. Contohnya status dengan maksud ayat al-Quran dan hadis yang mampu memberi kesan kepada orang yang membacanya. Secara tidak langsung, anda dapat menyebarkan kebaikan dengan cara yang cukup  mudah. Pastikan pengisiannya berkualiti supaya mereka tidak bosan membacanya.

Jika anda terbaca sesuatu yang bermanfaat, tidak salah untuk anda sebarkan status tersebut. Tekan sahaja butang share. Jadi, anda dapat menyebarkan kebaikan dan mudah-mudahan termasuk dalam bekerjasama dalam dakwah.

Apa kata anda adakan satu group yang mengumpulkan ahli keluarga atau rakan-rakan. Di samping mengeratkan silaturahim dan bertanya khabar, anda juga boleh mengupdate berita yang terjadi dalam keluarga dan menyelesaikan masalah antara ahli keluarga secara tertutup. Mungkin ia nampak kecil, namun semangat silaturahim itu yang penting.

Jika anda mempunyai komen yang membina dan positif terhadap status orang lain, lakukan dengan penuh sopan dan jangan bercakap dengan kasar. Jika ingin memperbetulkan kesilapan, cakap baik-baik seperti anda sedang bercakap dengannya. Barulah dia tidak akan terasa hati.

Jika anda mempunyai kemusykilan agama, gunakan Facebook sebagai tempat perbincangan. Tulis soalan anda dan tag ustaz-ustaz yang boleh dipercayai dan punya masa untuk menjawab soalan anda. Harapnya, ia dapat memberi ilmu juga kepada orang lain yang membacanya.


Kulit Berminyak Macam Boleh Goreng Telur! Rajin Pakai ‘Clay Mask’ Bantu Masalah Ini

Clay mask sesuai digunakan untuk anda yang mempunyai kulit normal hingga berminyak. Walau bagaimanapun, terdapat beberapa produk yang diformulasikan untuk kulit sensitif dan kering.

Bercantik-cantik memang fitrah seorang wanita. Merawat wajah adalah rutin yang sering wanita lakukan ritual agar kulit wajah kelihatan berseri, lembut, dan awet muda. Salah satu jenis masker yang paling popular ialah clay mask.

Clay mask sangat berbeza dengan masker lumpur. Secara umumnya, kedua-duanya masker ini berfungsi untuk menghilangkan kotoran pada kulit anda. Walau bagaimanapun, masker lumpur berfungsi lebih untuk melembapkan kulit, sementara clay mask berfungsi untuk menghilangkan minyak berlebihan pada kulit wajah.

Terdapat pelbagai jenis topeng tanah liat yang boleh anda pilih berdasarkan jenis kulit anda. Memang tersedia banyak pilihan clay mask di pasaran namun anda perlulah bijak membuat pilihan bagi mendapatkan hasil seperti yang diinginkan.

Berikut dikongsikan beberapa pilihan clay mask yang boleh anda masukkan dalam rejim kecantikan anda.

GARNIER PURE ACTIVE MATCHA CLAY MASK

Mudah dibawa ke mana sahaja. Masker ini mempunyai kesan ‘suam’ ketika digunakan. Ia dapat membantu meningkatkan peredaran darah anda. Ekstrak teh hijau di dalamnya memberikan kesan antioksidan pada kulit anda. Aromanya juga sangat menenangkan. Pakai hanya untuk tempoh 3 minit dan bilas.

FREEMAN CLEARING SWEET TEA + LEMON PEEL-OFF CLAY MASK

Sesuai buat mereka yang memiliki kulit jenis kusam. Tidak seperti clay mask yang lain, clay mask daripada jenama Freeman ini perlu dikupas agar ia lebih berkesan untuk digunakan.

Clay mask ini mengandungi ekstrak teh dan daun lemon. Daun teh adalah antioksidan yang melindungi kulit anda daripada radikal bebas yang boleh merosakkan kulit anda. Bintik-bintik hitam pada kulit wajah anda juga akan hilang dengan kandungan lemon pada clay mask ini.

ORIGINS ORIGINAL SKIN RETEXTURIZING MASK WITH ROSE CLAY

Clay mask dari Origins mampu menjadikan tona kulit anda lebih sekata. Jadi apabila anda mengaplikasikan solekan pada kulit wajah, kemasan solekan nampak lebih natural. Gabungan kaolin, ekstrak bunga mawar, dan pelbagai minyak pati lain membantu meratakan tekstur kulit wajah anda.

Selain dari ekstrak bunga mawar, clay mask ini juga mengandungi manik jojoba yang berfungsi menghilangkan sel kulit mati. Dengan cara itu, wajah anda akan kelihatan lebih cerah, segar dan bersih. Sekiranya anda menginginkan kulit wajah yang licin, anda boleh mencuba menggunakan produk ini.

PINK CLAY FACIAL MASQUE

Clay mask jenama ini menggunakan formulasi semula jadi yang dikhususkan untuk kulit sensitif. Anda yang mempunyai kulit sensitif harus memilih produk perawatan kulit wajah dengan lebih berhati-hati. Clay mask ini adalah jawapan bagi anda yang mempunyai kulit sensitif. Aloe vera, lada tasmania, dan chamomile tambahan yang terkandung di dalam produk ini membantu menenangkan kulit sensitif tanpa mengeringkannya.

INNISFREE SUPER VOLCANIC PORE CLAY MASK 2X

Diperbuat daripada tanah liat dari abu gunung berapi dari gunung berapi di Pulau Jeju, clay mask ini sesuai digunakan oleh mereka yang memiliki kilit jenis berminyak. Clay mask dari Innisfree ini mempunyai keupayaan untuk menyerap lebih banyak minyak. Berfungsi untuk membersihkan minyak pada kulit wajah anda, clay mask ini sesuai digunakan oleh mereka yang alah dengan minyak mineral.

HIMALAYA PURIFYING NEEM MASK

Mengandungi bentonit,  Himalaya Purifying Neem Mask membantu mengawal pengeluaran minyak berlebihan pada kulit wajah. Clay mask ini juga membersihkan pori-pori dan mencegah jerawat.

Clay mask ini membantu memperbaiki tekstur kulit dan menjadikan kulit wajah lebih bersih. Bahan lain yang terkandung dalam clay mask ini adalah daun neem yang dapat menenangkan kulit. Kandungan kunyit juga dapat mencerahkan kulit. Himalaya Purifying Neem Mask ini boleh digunakan 2 kali seminggu. Hanya gunakan 10 hingga 15 minit.

AZTEC SECRET INDIAN HEALING CLAY

Clay mask ini mampu mengangkat kotoran pada kulit wajah. Mengandungi tanah liat bentonit 100% semula jadi, produk ini boleh digunakan sebagai detoks kulit wajah. Untuk hasil yang maksimum, anda boleh mencampurkan clay mask ini dengan cuka epal. Hanya aplikasikan pada kulit wajah selama 10 hingga 15 minit dan anda akan dapat merasakan perubahan kulit wajah anda.

HIJABISTA: Pemakaian masker menjadikan kulit lebih lembap, lembut dan berseri. Ia membekalkan nutrisi yang diperlukan kulit wajah. Ambil masa untuk membelai kulit wajah anda kerana kulit yang sentiasa dibelai menjadikan aura seri wajah anda lebih terserlah.

Sumber kredit: Top image: Canva


Hilangkan Rasa Kebas & Lenguh, Air Minuman Petua Ini Bantu Buang Toksin & Lancarkan Darah

Kita mesti biasa merasa kebas atau ‘semut-semut’ di bahagian tangan atau kaki secara tiba-tiba.

Situasi ini sering terjadi apabila anda tidur dengan posisi yang tidak betul atau bersila terlalu lama hingga menyebabkan saraf dan juga saluran darah terhimpit lalu membuatkan fungsi saraf deria di kawasan tersebut akan berkurangan.

Ini akan menyebabkan anda tidak merasakan apa-apa rangsangan langsung pada saat itu seolah-olah anda tiada tangan atau kaki. Namun, setelah posisi badan anda dibetulkan, maka tidak lama selepas itu anggota badan tersebut akan beransur normal apabila himpitan itu hilang lalu membuatkan anda dapat merasa semula.

Untuk mengelakkan rasa kebas ini berlarutan, anda boleh mengamalkan petua tradisional menggunakan bahan semulajadi ini. Ia dapat membuang toksin di samping melancarkan peredaran darah di dalam badan.

1 Genggam Halba

2 Batang Serai

1 Sudu Asam Jawa

4cm Halia

Rebus kesemua bahan di atas sehingga mendidih. Bila dah mendidih ambil air tersebut dan campurkan dengan air asam jawa dan kacau. Sedia diminum.

Minumlah air ini setiap malam sebelum waktu tidur. Disarankan supaya anda minum sewaktu panas atau suam. Keesokan pagi pasti badan anda akan berasa lebih segar.

Selamat Mencuba!

Kredit: Puteri Kasim


Ginella Massa, Wanita Berhijab Pertama Kendali Rancangan Arus Perdana Di Kanada

Menjadi personaliti berhijab yang mencipta nama dan berdiri setanding dengan dengan personaliti televisyen lain di negara yang bukan majoriti beragama Islam merupakan sesuatu pencapaian yang membanggakan.

Di tengah-tengah stigma masyarakat yang memperlekehkan hijab, Ginella Massa berdiri teguh dengan pendiriannya sebagai sebagai seorang hijabi. Pada tahun 2015 dia memulakan kerjayanya sebagai wartawan penyiaran untuk CTV news dan dipercayai sebagai wartawan berhijab pertama yang muncul di kaca televisyen mana-mana stesen penyiaran di bahagian Amerika Utara.

Setahun kemudian di CityNews Toronto, wanita anggun ini menjadi wanita muslim berhijab pertama yang mengemudi rancangan berita utama di Kanada. Dek kecemerlangan dan integriti yang dimiliki dalam menyampaikan berita, pada 2021 Ginella telah diberi kepercayaan untuk memiliki rancangannya sendiri dan disiarkan pada waktu arus perdana.

Rancangan yang diberi judul Canada Tonight yang bersiaran di CBS News itu merupakan sebuah program bual bicara yang mengetengahkan isu-isu semasa yang berlaku dalam kalangan penduduk Kanada.

“Dan itulah yang menarik apabila berkerja denga organisasi yang merupakan penyiar awam, ia bukanlah mengenai keuntungan sepertimana penyiar swasta. Saya sangat menyedari hakikat bahawa kami dibiayai secara publik, jadi saya melihatnya sebagai satu tanggungjawab,” kongsinya.

Dalam rancangannya itu, Ginella membawa pelbagai isu dan juga menjemput koresponden daripada pelbagai latar kaum, agama dan budaya untuk menonjolkan kepelbagaian yang dimiliki lapisan masyarakat Kanada.

Terbaharu, dia dijemput untuk menyampaikan anugerah berprestij di Anugerah Canadian Academy yang meraikan industri filem, televisyen dan media digital.


Walaupun Banyak Koleksi Tudung, Tapi Tuhan Bukakan Pintu Hati Maya Matahari Untuk Berhijab Ramadan Lalu

Nampaknya satu persatu selebriti kita sudah mula berhijab. Ternyata hidayah Allah itu datang tanpa mengira masa dan waktunya. Baru-baru ini Maya Matahari juga sudah mula mengenakan tudung sejak Ramadan lalu. Netizen yang perasan perubahan pada Maya menganggap dia seperti bidadari setelah melihatnya begitu cantik berhijab.

Maya tergerak hati untuk bertudung sepenuhnya ketika pula beraya ke Johor Bahru baru-baru ini. “Malah, pada pagi raya, saya jadi sangat teruja kerana bukan sekadar menggosok baju, sebaliknya tudung untuk digayakan juga. “Selama ini, saya banyak membeli dan mengumpul tudung daripada pelbagai rekaan. Jadi, ia bukanlah satu masalah. Saya juga mula menempah baju yang lebih sopan dan tidak mendedahkan,” katanya.

Menyedari dirinya sudah berhijab,, namun bukan halangan untuknya meneruskan kerjaya seni. Dia juga melihat ramai dalam kalangan selebriti yang telah berhijab masih boleh menyanyi. Apa yang penting perlu pandai membawa diri dan insya-Allah semuanya akan baik-baik sahaja. Dia turut berhasrat urusannya untuk menutup aurat dengan lebih sempurna dipermudahkan Tuhan.


Pilihan Produk Perawatan Wajah Berasaskan Aloe Vera, Bukan Sahaja Boleh Pakai Untuk Kulit Muka Tapi Kulit Badan & Rambut

Bukan kerana obses atau terlalu inginkan perhatian, namun keyakinan yang terbentuk daripada kepuasan memiliki kulit bersih, sihat dan cantik lazimnya lebih mudah terserlah. Aloe vera mampu menjadikan ton kulit lebih sekata.

Tidak dapat dinafikan daun lidah buaya atau aloe vera memang banyak manfaatnya untuk kecantikan. Kita boleh sahaja menggunakan lendir daripada daun lidah buaya yang segar untuk disapukan pada kulit wajah namun bagi wanita yang sibuk, ia agak tidak praktikal diamalkan.

Di pasaran tersedia pelbagai produk berasaskan aloe vera yang boleh anda beli dengan begitu mudah terutama di drugstore. Berikut dikongsikan produk-produk perawatan wajah berasaskan aloe vera.

Teksturnya lebih cair, jadi ianya lebih cepat diserap. Aloe vera gel dari Guardian bebas wangian sesuai digunakan untuk semua jenis kulit, termasuk pemilik kulit sensitif. Apabila disapukan pada kulit, ia membantu menenangkan dan melembapkan kulit. Ia memberikan efek kulit menjadi lebih lembap, dan yang paling digemari. Boleh juga diguna sebagai perapi rambut bagi menjadikan rambut lembut, hitam dan lebat.

Aromanya sangat lembut,  bahkan hampir tidak tercium wangiannya. Tekstur The body shop aloe multi-use soothing gel ini ringan, tidak terlalu kental dan mudah meresap ke dalam lapisan kulit.

Nature Republic Soothing & Moisture Aloe Vera 92% Soothing Gel memiliki tekstur ringan dan tidak meninggalkan kesan melekit. Walau bagaimanapun ia memerlukan sedikit masa untuk diserap oleh kulit.

Boleh digunakan untuk kulit wajah, tubuh, rambut bahkan kuku. Memiliki tekstur gel yang jernih dan sedikit cair, gel ini mudah meresap pada kulit dan tidak meninggalkan kesan melekit. Sesuai digunakans sebagai pelembap wajah pada siang hari dan sleeping mask pada malam hari.

Derma Health’s Skinlabs Moisturizing Aloe Vera Gel mengandungi 100% Aloe Vera tulen, diperkaya dengan Betaine semula jadi. Mengandungi ekstrak lidah buaya atau Aloe Vera, gel pelembap ini mempunyai ciri-ciri melembab dan manfaat untuk menyembuhkan kulit bermasalah serta sensitif seperti ekzema dan kulit rosak akibat sinaran matahari.

Sesuai untuk mereka yang memiliki kulit Jika anda mempunyai masalah wajah kombinasi dan berminyak, skrub ini amat sesuai dengan anda. Skrub ini mengawal minyak pada kulit wajah, mengurangkan parut dan merawat kulit kusam. Manakala Aloe Vera pula akan menghidrat dan kembalikan kelembapan pada wajah supaya wajah kekal lembap dan anjal.

Diformulasikan dari bahan semula jadi iaitu ekstrak daun lidah buaya, krim ini memberikan kelembapan berpanjangan. Krim ini melindungi kulit anda daripada sinaran matahari dan menghalang daripada dehidrasi. Krim ini berfungsi bukan hanya sekadar krim pelindung biasa tetapi ianya dapat menghalang sinaran UVA dan UVB sepenuhnya dan melembapkan kulit yang kering.

Sumber kredit: Top image: Canva


Buang Lemak Di Perut, Kulit Makin Cerah Dan Moist, Ini Antara Kegunaan Kayu Manis Ceylon Untuk  Cantik

Kayu manis biasa kita gunakan sebagai ramuan untuk makanan dan minuman. Ternyata ada berbagai macam jenis kayu manis yang sudah tersebar di seluruh dunia dan mungkin kita tidak menyedarinya. Kayu manis mempunyai berbagai macam jenis yang berbeza-beza dan memiliki tekstur yang berbeza. Ada beberapa jenis kayu manis iaitu kayu manis jenis cassio, Ceylon, dan Saigon. Setiap jenis kayu manis memiliki rasa yang berbeza-beza, untuk kayu manis jenis Ceylon biasanya lebih manis dan lembut teksturnya serta memiliki warna cokeat yang agak muda.

Sebenarnya banyak kegunaan kayu manis cyelon bukan sahaja untuk tujuan kecantikan tetapi juga kesihatan.

Kalau korang tertanya-tanya, Kayu manis ceylon (KMC) serbuk ni boleh buat apa?

Dia macam nii, KMC serbuk ni memang sangat sangat best. Memacam kita boleh buat.

Kalau rasa nak buang sikit lemak kat perut tu, amik je 1 sdt KMC pi bancuh ngan air panas. Masa nak minum tu, perah lemon pastu letak madu sikit. Untuk kencing manis, darah tinggi, kolesterol pun boleh buat macam tu jugak.

Kalau nak hilangkan gatal, rasa merayap kat muka pulak, bancuh serbuk KMC ni dengan madu. Sapu kat muka. Nanti hilang la rasa gatal merenyam tu. Muka pun nampak bercahaya macam kena spot light.

Tapikan kalo muka bercahaya tetiba gigi pulak sakit. Aduhh, hilang dah le seri di muka tuh.

Haa jangan risau yer. Bancuh serbuk KMC dengan air biasa jadi kan pes. Lepas tu sapu kat tempat sakit.

Kalau selesema pun boleh guna serbuk ni tau.

Bancuh je susu panas dengan serbuk KMC ni. Bila minum panas-panas, nanti selesema cepat lega.

Yang lagi best, kalau konsisten minum gini kulit pun makin moist, makin cerah. Macam minum susu cantik la pulak.

Dah, tak payah nak buang duit, cari ubat yang mahal tu. Amalkan Kayu Manis Ceylon je, jimat selamat


Pulihkan Jerawat Dengan Petua Mudah Guna Tomato + Madu + Serbuk Kunyit + Yogurt

Masalah jerawat sememangnya masalah yang sering dialami oleh ramai orang. Sama ada mencuba produk yang dijual di pasaran atau mencuba cara rawatan tradisional, terpulanglah kepada anda untuk merawat masalah jerawat yang anda alami.

Mengambil makanan yang berkhasiat dan bernutrisi amat penting bagi mencegah jerawat daripada tumbuh pada kulit wajah. Tidak dapat dinafikan terdapat makanan tertentu yang boleh menyebabkan timbulnya masalah jerawat pada kulit wajah.

Antara makanan yang boleh menyebabkan timbulnya masalah jerawat ialah makanan bergoreng, makanan ringan, atau makanan yang mengandungi produk tenusu dan makanan yang tinggi gula.

Bagi mendapatkan kulit yang sihat dan cantik, sebaiknya amalkan lebih banyak buah-buahan segar, sayur-sayuran, atau biji-bijian untuk menjadikan kulit anda lebih sihat, lebih cantik, dan berseri.

Petua tradisional ini mestilah dilakukan secara konsisten bagi mendapatkan hasil yang memuaskan. Cara hendak buat pun ringkas sahaja. Bahan-bahan yang diperlukan juga tidak banyak dan mudah disediakan.

BAHAN-BAHAN:
1 sudu madu
1 sudu yogurt (pastikan perisa natural)
1 sudu serbuk kunyit

*Gaul hingga sebati, tempek pada kulit wajah. Tunggu kering dan bilas. Ketika disapu pada kulit wajah akan rasa pedih sedikit tetapi ianya normal kerana ia proses untuk mengecutkan jerawat.

Jika anda malas hendak membuat petua yang pertama, anda boleh cuba petua yang mudah seperti di bawah ini.

1. Ambil tomato yang sudah masak ranum, gosok lembut pada kulit wajah.

2. Biar selama 20 minit dan basuh. Kalau ada jerawat baru, selepas picit, memang akan rasa pedih sedikit. Tapi bagus sebab tomato ada antiseptik yang boleh mematikan kuman jerawat itu.

Anda juga boleh kisar semua bahan-bahan ini dan simpan di dalam tray ais. Simpan di dalam peti sejuk bahagian sejuk beku. Apabila sudah keras, ambil seketul dan sambil menonton televisyen, boleh gosok lembut pada kulit wajah. Hasilnya memang kulit wajah akan lembut, lembap dan segar apabila kerap diamalkan.  Ais pun bagus untuk menegangkn kulit muka dan kecilkan pori-pori.

Sebenarnya apabila kulit wajah sudah mula breakout, tidak perlu guna produk perawatan wajah yang baru. Perkara penting yang perlu dilakukan ialah untuk merawat kulit wajah terlebih dahulu. Apabila kulit wajah sudah pulih, barulah anda fikirkan produk perawatan wajah yang perlu dipakai.

HIJABISTA: Apa-apa jua petua tradisional yang anda amalkan, biarlah secara konsisten. Kebiasaannya petua tradisional mengambil masa yang lama untuk menunjukkan kesan kerana ia menggunakan bahan-bahan semula jadi. Namun kesannya tetap memuaskan hati.


Cara Betul Guna Concealer Supaya Nampak Semula Jadi Pada Kulit Wajah Barulah Solekan Nampak Natural

Penggunaan concealer ketika menggunakan solekan mampu menjadikan kulit wajah nampak semula jadi. Namun penggunaannya haruslah tepat. Jika anda sering menggunakan concealer bagi menutup kekurangan pada wajah dan menginginkan sapuan tampak lebih semulajadi, anda perlu segera mengubah cara sapuan agar lebih berbeza.

Berikut tip menggunakan concealer dengan cara yang betul agar hasil solekan jadi lebih mantap dan sempurna.

1.PILIH WARNA YANG SESUAI DENGAN RONA KULIT
Teknik menggunakan concealer agar kelihatan natural dengan rona kulit wajah adalah dengan memilih rona dasar. Jika anda menggunakan concealer warna terang pada kulit yang lebih gelap, hasilnya kulit anda akan kelihatan kelabu.

2. BIARKAN SEKETIKA AGAR CONCEALER SEBATI DENGAN KULIT WAJAH SEBELUM LANGKAH SOLEKAN YANG SETERUSNYA
Beri waktu seketika selepas anda mengaplikasikan concealer. Ini kerana ia penting untuk  mendapatkan hasil sapuan yang lebih kemas dan rata. Selain itu sela masa yang diberikan antara solekan memberi ‘peluang’ concealer melekat dengan lebih baik pada kulit. Caranya mudah sahaja. Biarkan concealer sekitar satu minit kemudian barulah mulakan langkah solekan yang seterusnya.

3. TAMBAHKAN WARNA YANG LEBIH TERANG HANYA PADA BAHAGIAN DALAM.
Jika anda tersalah beli concealer yang terlebih terang, jangan buang concealer itu dulu kerana ia boleh digunakan untuk tampilan “no-concealer” concealer. Anda boleh terapkan warna yang sedikit lebih terang daripada warna kulit pada bahagian dalam bawah mata, yang biasanya merupakan kawasan yangp aling gelap. Lapisi kembali dengan concealer rona yang senada.

4. MENYATU DENGAN BAIK
Sama ada anda menggunakan jari, berus, atau span, hal terpenting yang harus diingat ketika mengaplikasikan concealer di bawah mata adalah dengan cara dap dap dan tidak menggosoknya. Car ini amat bantu untuk menyamarkan noda tanpa kehilangan coverage yang kemas dan rata.

5. SEGERA SAPUKAN LOOSE POWDER ATAU BEDAK DWI CARA
Selepas mengaplikasi concealer dan dibiarkan selama lebih kurang satu minit, segera sapukan bedak dwi cara atau loose powder bagi ‘mengunci’ concealer pada wajah.  Concealer yang dibiarkan begitu sahaja akan mula muncul garis-garis halus. Namun apa yang boleh dilakukan apabila keadaan ini terjadi ialah dengan cara menyapukan sedikit bedak dengan bantuan berus atau span untuk meratakan kembali garisan yang muncul pada wajah.

Dengan tekstur yang creamy, anda lebih mudah melakukan penyamaran, bahkan hanya dengan jari! Produk ini fokus untuk menyamarkan dan mencerahkan area hitam (dark spot) di sekitaran wajah. Concealer ini juga sesuai dipakai oleh hijabi yang sudah memasuki usia 20 – 30 tahunan. Tanda-tanda penuaan seperti kedutan dan garis halus yang muncul dapat ditutupi. Meskipun coverage-nya medium, concealer berikut terasa selesa. Bahkan, kesan cakey juga tidak akan terjadi! Satu lagi, concealer yang tahan lama ini tidak akan menimbulkan creasing pada under eye.

Concealer ini juga mampu bertahan sebagai base makeup product hingga 10 jam. Bahkan, Benefit juga mereka concealer yang tahan air atau waterproof. Kelebihan lain yang dimiliki pula oleh produk ini adalah tidak perlu lagi menggunakan primer, anda masih boleh mengaplikasikannya ke wajah kerana formulanya yang begitu lembut.

Dengan tekstur yang sangat lembut tersebut, concealer cair yang bagus ini akan sangat mudah diadunkan dengan jari, sponge, ataupun brush untuk perolehi hasil yang flawless dan selamat di kulit. Tak hanya itu, concealer terbaik ini juga termasuk concealer yang medium to high coverage dengan pigmentasi yang sangat baik.

Tidak perlu pakai bedak untuk meningkatkan daya solekan, Tarte Shape Tape Contour Concealer boleh menjadi jawapan buat anda yang tidak mau menggunakan makeup dengan kesan yang berat. Hanya dengan sedikit aplikasi, concealer ini sudah mampu menutupi segala bentuk kekurangan pada wajah. Jadi tidak ada alasan lagi untuk mengabaikan produk yang istimewa ini.

Concealer yang dipasarkan dengan harga yang berbaloi ini memberikan coverage yang tinggi dan menyatu sempurna dengan warna kulit. Jika anda punya lingkaran hitam di bawah mata yang sulit dihilangkan, L’oreal Paris True Match Concealer dipercayai mampu untuk menutupinya. Selain itu, noda dan bekas jerawat yang merosak penampilan juga boleh ditutupi oleh concealer ini.

Concealer yang telah teruji secara dermatologi ini sesuai bagi anda yang mempunyai kulit berminyak. Produk ini tidak akan menambah minyak di pori kulit anda, tidak perlu kuawatir krimnya akan menyumbat pori-pori dan menyebabkan iritasi pada kemudian hari.

HIJABISTA: Solekan yang sempurna ialah solekan yang tidak terlalu tebal dan kelihatan natural pada kulit wajah. Elakkan sama sekali bermekap tebal kerana ia hanya membuatkan wajah anda seperti memakai ‘topeng.’